Γιώτα Ζερδεβά: «Η τέχνη δεν έχει σύνορα!» :: Duende-Art\nΓιώτα Ζερδεβά: «Η τέχνη δεν έχει σύνορα!»\nΚατάθεση ψυχής ! Φως της ψυχής και πάλι φως θα δει ο θεατής. Η ψυχή αύτη όμως, κατοικεί σε ένα σώμα που χρειάζεται τροφή και φροντίδα. Στις μέρες μας κάποιοι πιστεύουν οτι ο ηθοποιός δεν έχει ανάγκες πέρα απο την έκφραση της τέχνης του, αυτό ειλικρινά δεν το καταλαβαίνω... και καταντά ηθοποιός να σημαίνει φως, νερο και τηλέφωνο απλήρωτο.\n«Μία ξεχωριστή μέρα» του Έττορε Σκόλα σε σκηνοθεσία Άσπας Καλλιάνη και θεατρική διασκευή Αλέξανδρου Ρήγα. Μια συμπαραγωγή του Α. Ρήγα και ΔΗΠΕΘΕ Σερρών.\nΈχω την χαρά πάνω στο σανίδι να υποδύομαι την επιστάτριας.\nΌπως και όλους τους άλλους χώρους. Γιατί να διαφέρουμε εμείς;\nΚαθημερινά πολλές οι δύσκολες στιγμές . Όταν κάτι συμβαίνει πάνω στην σκηνή, από το ποιο απλό, όπως ένα αντικείμενο να βρίσκετε σε λάθος θέση ή έναν τραυματισμό, θα πρέπει να έχεις την δύναμη και το σθένος να το αντιμετωπίσεις άμεσα χωρίς να σταματήσει η παράσταση. Σίγουρα το ίδιο γεγονός που αρχικά σε δυσκόλεψε, καταλήγει εφόσον αντιμετωπιστεί σε μια αστεία στιγμή.\nΌλες οι προτάσεις καλοδεχούμενες. Δεν είναι ο χώρος που κάνει την διαφορά, αλλά οι άνθρωποι που δουλεύουν στην εκάστοτε θεατρική, τηλεοπτική ή κινηματογραφική παραγωγή. Η απόφαση στην εκάστοτε περίπτωση απο πλευράς μου θα παρθεί απο το πόσο έντιμη είναι η προσέγγιση, για να έρθει το σωστό αποτέλεσμα στην συγκεκριμένη παραγωγή.\nΑναμφισβήτητα ναι. Μπορώ να πω ότι το επιδιώκω κατά καιρούς. Η τέχνη δεν έχει σύνορα!\nΝα ελπίζουμε και να είμαστε περισσότερο αισιόδοξοι. Τίποτα δεν μας χαρίζεται σε αυτή τη ζωή. Συνεχίζουμε να αγωνιζόμαστε για το καλύτερο, ο καθένας απο την δική του πλευρά του και σύμφωνα με τις δυνατότητες του.\nΚαι όπως λέει ο Έττορε Σκόλα «Να λες εγώ, μονάχος μου, θα σώσω τον κόσμο... και αν χαθεί, μη λυπηθείς, τίποτε δε χάθηκε ποτέ... Πώς αλλιώς, αφού αγαπιούνται οι άνθρωποι;»\nΠΡΕΜΙΕΡΑ ΠΕΜΠΤΗ 22 ΦΕΒΡΟΥΑΡΙΟΥ\nΗ πολυβραβευμένη ταινία ορόσημο «Μία Ξεχωριστή Μέρα» (Una GiornataParticolare) του Έττορε Σκόλα, ανεβαίνει σε θεατρική διασκευή του Αλέξανδρου Ρήγα και σκηνοθεσία της Άσπας Καλλιάνη και παρουσιάζεται από μία παραγωγή υψηλών προδιαγραφών στο θέατρο Άλμα από Πέμπτη 22 Φεβρουαρίου. Η πρώτη παράσταση πραγματοποιήθηκε στις 7 Δεκεμβρίου στη Θεσσαλονίκη (θέατρο Αυλαία) και σημείωσε μεγάλη καλλιτεχνική και εισπρακτική επιτυχία.\nΟ Γκαμπριέλε (Σταύρος Ζαλμάς) διώκεται από το φασιστικό καθεστώς της Ιταλίας του 1938. Έχει μέχρι την δύση του ηλίου για να τον μεταφέρουν στο στρατόπεδο συγκέντρωσης. Η Αντονιέτα (Δήμητρα Ματσούκα) πιστή μέχρι σήμερα στο καθεστώς, παντρεμένη με έξι παιδιά, τον συναντάει χωρίς να γνωρίζει τίποτα για τις «ανατρεπτικές» του αντιλήψεις. Οι ώρες που θα περάσουνε μαζί θα συνταράξουν τα πιστεύω της σε σχέση με το καθεστώς αλλά και με την μέχρι τώρα ζωή της. Την σχέση της με τον άντρα της, τον φεμινισμό, την ομοφυλοφιλία, τον κόσμο, και κυρίως την σχέση με τον ίδιο της τον εαυτό. Δύο πλάσματα μεγαλωμένα τελείως διαφορετικά, που όμως θα ανακαλύψουν μέσα από δυνατές συγκρούσεις ότι τους ενώνει το σημαντικότερο πράγμα απ' όλα. Και ίσως, μέχρι την δύση του ήλιου οι ζωές τους να αλλάξουν για πάντα.


Αναρτήθηκε από Maria Pirgianaki την Σεπτεμβρίου 13, 2016\nChristina Makri 14 Σεπτεμβρίου 2016 - 1:00 π.μ.\nMaria Pirgianaki 16 Σεπτεμβρίου 2016 - 9:33 μ.μ.\nAnthemis 14 Σεπτεμβρίου 2016 - 1:47 π.μ.\nMaria Pirgianaki 16 Σεπτεμβρίου 2016 - 9:35 μ.μ.\nDespinas Studio 14 Σεπτεμβρίου 2016 - 2:40 π.μ.\nMaria Pirgianaki 16 Σεπτεμβρίου 2016 - 9:36 μ.μ.\nMary Liodou / Mommy Jammi 14 Σεπτεμβρίου 2016 - 5:32 π.μ.\nMaria Pirgianaki 16 Σεπτεμβρίου 2016 - 9:37 μ.μ.\nZina Z 14 Σεπτεμβρίου 2016 - 6:02 π.μ.\nMaria Pirgianaki 16 Σεπτεμβρίου 2016 - 10:21 μ.μ.\nEleana-My Home My Memories 14 Σεπτεμβρίου 2016 - 6:20 π.μ.\nMaria Pirgianaki 16 Σεπτεμβρίου 2016 - 10:25 μ.μ.\nΣμαραγδένια Ρούλα 14 Σεπτεμβρίου 2016 - 2:08 μ.μ.\nMaria Pirgianaki 16 Σεπτεμβρίου 2016 - 10:29 μ.μ.\nΔήμητρα Κ. 16 Σεπτεμβρίου 2016 - 1:42 π.μ.\nMaria Pirgianaki 16 Σεπτεμβρίου 2016 - 10:30 μ.μ.\nLitsArt 16 Σεπτεμβρίου 2016 - 3:09 π.μ.\nMaria Pirgianaki 16 Σεπτεμβρίου 2016 - 10:38 μ.μ.\nAlejandra 17 Σεπτεμβρίου 2016 - 1:41 π.μ.\nMaria Pirgianaki 19 Σεπτεμβρίου 2016 - 7:19 π.μ.\nThalia Tzellou 18 Σεπτεμβρίου 2016 - 9:06 π.μ.\nMaria Pirgianaki 19 Σεπτεμβρίου 2016 - 7:22 π.μ.\nmetaxia nikolopoulou 18 Σεπτεμβρίου 2016 - 11:02 π.μ.\nMaria Pirgianaki 19 Σεπτεμβρίου 2016 - 7:24 π.μ.\nKaterina Konstantinou 19 Σεπτεμβρίου 2016 - 6:46 π.μ.\nMaria Pirgianaki 19 Σεπτεμβρίου 2016 - 7:25 π.μ.\nairis 22 Σεπτεμβρίου 2016 - 10:58 μ.μ.\nMaria Pirgianaki 23 Σεπτεμβρίου 2016 - 12:32 μ.μ.\nMaria Naka 26 Σεπτεμβρίου 2016 - 12:22 π.μ.\nMia Petra 27 Σεπτεμβρίου 2016 - 8:07 π.μ.


Lavipharm: Τα φαρμακευτικά προϊόντα της Zentiva στην ελληνική αγορά\nΉδη από τον προηγούμενο μήνα, οι πρώτες παρτίδες φαρμακευτικών προϊόντων της Zentiva έχουν αρχίσει να διατίθενται στην ελληνική αγορά από τη Lavipharm. Αφορούν κυρίως τις θεραπευτικές κατηγορίες της Γαστρεντερολογίας. Όπως και της Καρδιολογίας και του Κεντρικού Νευρικού Συστήματος, στις οποίες η Lavipharm δραστηριοποιείται παραδοσιακά με σημαντικά μερίδια. Κατά τη διάρκεια της σύμβασης, αναμένεται να κυκλοφορήσουν περισσότερα προϊόντα. Ενισχύοντας περαιτέρω την παρουσία της ελληνικής εταιρείας στο χώρο των συνταγογραφούμενων φαρμάκων.\n«Είμαστε πολύ υπερήφανοι που ενδυναμώνουμε την παρουσία μας στην Ελλάδα. Με ένα αναπτυσσόμενο χαρτοφυλάκιο προϊόντων, επιδιώκουμε να προβλέπουμε τις προκλήσεις του μέλλοντος στον τομέα της υγείας, προσφέροντας φαρμακευτικά προϊόντα υψηλής ποιότητας και αξίας που χρειάζονται οι Έλληνες ασθενείς στην καθημερινότητά τους. Η Zentiva ένωσε τις δυνάμεις της με τη Lavipharm, μια ιστορική εταιρεία. Στόχος είναι η ισχυρή παρουσία στη χώρα και την ενίσχυση της θέσης της στην Ευρώπη », δήλωσε ο κ. Xavier Lasserre, Head of Commercial Zentiva.\nΓιαννουλέας: Νέο συναρπαστικό ταξίδι με τη Zentiva στην Ελλάδα\nΣχολιάζοντας με τη σειρά του, ο κ. Παναγιώτης Γιαννουλέας, Chief Operating Officer & Country Manager της Lavipharm ανέφερε «Είναι μεγάλη μας χαρά να ξεκινούμε ένα νέο συναρπαστικό ταξίδι με τη Zentiva στην Ελλάδα, με την οποία συνεργαζόμαστε ήδη στην αγορά του Ηνωμένου Βασιλείου. Με τη συνεργασία μας αυτή, ενισχύουμε σημαντικά το χαρτοφυλάκιο αποτελεσματικών, ασφαλών και αξιόπιστων φαρμακευτικών προϊόντων που διαθέτουμε. Προσφέροντας στους συνανθρώπους μας ακόμα περισσότερες θεραπευτικές επιλογές».\nΌπως προσθέτει ο κ. Παναγιώτης Γιαννουλέας «Οι δύο ομάδες μας συνεργάζονται με εντατικούς ρυθμούς. Στόχος είναι να χτίσουμε μαζί μια δυνατή σχέση, με στόχο πάντα να ανταποκρινόμαστε όσο το δυνατόν καλύτερα στις ανάγκες των ασθενών».\nΜε πορεία περισσότερων από 100 ετών, η Lavipharm είναι σήμερα ένας ολοκληρωμένος ελληνικός Όμιλος έρευνας, ανάπτυξης, παραγωγής, εισαγωγής, εμπορίας και διανομής φαρμακευτικών, παραφαρμακευτικών και καλλυντικών προϊόντων στην Ελλάδα. Διαθέτει έντονη διεθνή δραστηριότητα.\nΠροηγούμενο άρθροΚορωνοϊός: 436 νέα κρούσματα – 6 θάνατοι, 91 ασθενείς στις ΜΕΘ\nΕπόμενο άρθροΙΣΑ: Έρχεται ομάδα ενημέρωσης Sars-CoV-2 με πιστοποιημένους γιατρούς


Αίτημα για συνάντηση με Γιαννακόπουλο ο Ερασιτέχνης - PAOnea\nΑίτημα για συνάντηση με Γιαννακόπουλο ο Ερασιτέχνης\nΑπό PAOnea Newsroom 13 Ιούλ, 2017\nΟ πρόεδρος του Ερασιτέχνη Παναθηναϊκού, Τάκης Οικονομόπουλος, και αντιπροσωπεία του Δ.Σ. έχουν ζητήσει συνάντηση με τον Δημήτρη Γιαννακόπουλο, ενώ το ίδιο θα συμβεί και με άλλους επιφανείς Παναθηναϊκούς.\nΗ διορισμένη διοίκηση του Ερασιτέχνη Παναθηναϊκού έχει ζητήσει συνάντηση με τον Δημήτρη Γιαννακόπουλο, προκειμένου να ενημερώσουν τον ισχυρό άνδρα της ΚΑΕ Παναθηναϊκός για τα προβλήματα της «μάνας του λόχου», αλλά και να αιτηθούν οικονομική βοήθεια.\nΜεταξύ των θεμάτων συζήτησης -αν πραγματοποιηθεί η συνάντηση- θα είναι και το γηπεδικό, με τη διοίκηση του Τάκη Οικονομόπουλου να προχωράει σε ανάλογες επαφές και με άλλους επιφανείς Παναθηναϊκούς.\nΌπως αναφέρει η εφημερίδα «Live Sport» οι επιφανείς φίλοι του Τριφυλλιού στους οποίους αναμένεται να απευθυνθεί η διοίκηση του Ερασιτέχνη είναι οι Λεωνίδας Πολέμης, Βλάσης Σταθοκωστόπουλος, Γιώργος Βαρδινογιάννης κ.ά.\nΛουτσιάνο: «Βήμα παραπάνω ο Παναθηναϊκός»\nΜήνυμα Γκαρσία: «Θέλω να πάω στον Παναθηναϊκό»


Θ. Αγγελόπουλος: Αλλάζει φορολογικό καθεστώς και μετά το “Alpha Nero” πουλάει το “OKTO” | mononews\nΘ. Αγγελόπουλος: Αλλάζει φορολογικό καθεστώς και μετά το “Alpha Nero” πουλάει το “OKTO”\n24 Οκτωβρίου 2016 19:42 Τελευταία ενημέρωση:9:16 πμ\nΗ απόφαση του Θόδωρου και της Γιάννας Αγγελοπούλου να μετακομίσουν μόνιμα στο εξωτερικό, κινούμενοι μεταξύ Αγγλίας και Ελβετίας, μπορεί να σόκαρε κάποιους, όχι όμως και αυτούς που γνωρίζουν καλά την mentalite του ζεύγους. Μετά την μετακόμιση, ήρθε απόλυτα φυσιολογικά και η αλλαγή φορολογικού καθεστώτος για τον Έλληνα επιχειρηματία, που πλέον θα αποδίδει φόρους ως μόνιμος κάτοικος εξωτερικού.\nΗ μόνη φορολογική σχέση του με την Ελλάδα, θα έχει να κάνει με τον ΕΝΦΙΑ των ακινήτων που κατέχει, όπως είναι η βίλα της οδού Δρυάδων στο Ψυχικό, οι βίλες της Μυκόνου και κάποια άλλα ακίνητα. Το ζευγάρι θα μοιράζει το χρόνο του μεταξύ Λονδίνου και Ζυρίχης, αφού ο κ Αγγελόπουλος διαθέτει στην Ελβετική πόλη μια εκπληκτική κατοικία, η οποία έχει ακόμη και εσωτερική πισίνα.\nΤο εντυπωσιακό γιοτ “OKTO” της οικογένειας Αγγελόπουλου\nΠισίνα όμως-μικρότερη όμως-διαθέτει και το “ΟΚΤΟ”, το εκπληκτικό σκάφος του Έλληνα επιχειρηματία, μήκους εξήντα έξι μέτρων το οποίο πωλείται έναντι 55.000.000 ευρώ. Πρόκειται για εκπληκτική θαλαμηγό, κατασκευασμένη στα ναυπηγεία ISA, μοναδική στο είδος της όπως αναφέρεται στην αγγελία πώλησης με στοιχεία και τεχνολογία που κανένα άλλο γιοτ δεν διαθέτει.\nΣτην ίδια αγγελία τονίζεται ότι το “ΟΚΤΟ” κατασκευάστηκε για έναν ιδιοκτήτη με άριστες και βαθιές γνώσεις στο yachting, χωρίς φυσικά να κατονομάζει τον κ. Αγγελόπουλο. Οι χαρακτηρισμοί που του αποδίδονται ταιριάζουν γάντι στον Έλληνα επιχειρηματία, ο οποίος ήταν ιδιοκτήτης των ναυπηγείων της Oceanco, εκεί που κατασκευάστηκε το “Alpha Nero”.\nΌταν ο Θόδωρος και η Γιάννα Αγγελοπούλου παρέλαβαν το εκπληκτικό αυτό σκάφος μήκους ογδόντα έξι μέτρων, οι υπόλοιποι σκαφάτοι στην Ελλάδα, απλά σιώπησαν.\nΗ μυθική θαλαμηγός του ζεύγους άφησε άφωνους όλους όσους είχαν την ατυχία να δέσουν τα σκάφη τους δίπλα της σε κάποιο λιμάνι, όντας ένα τεχνολογικό διαμάντι με εκπληκτικό σχεδιασμό.\nΌταν αποφάσισε να την πουλήσει, ένας από τους πρώτους που ενδιαφέρθηκαν, ήταν ο πανίσχυρος τότε Λαυρέντης Λαυρεντιάδης, ο οποίος επιζήτησε μια συνάντηση με το ζεύγος Αγγελοπούλου. Παρότι ο Λαυρεντιάδης επιθυμούσε διακαώς να δειπνήσουν στην κατοικία της οδού Δρυάδων, το δείπνο παρατέθηκε σε ουδέτερο χώρο, στην μεζονέτα κοινού τους φίλου, στο Κεφαλάρι.\nΜε τιμή εκκίνησης το 2009 τα 135.000.000 ευρώ για το σκάφος, το δείπνο ξεκίνησε με χαλαρή κουβέντα περί ανέμων και υδάτων και όταν χαλάρωσαν όλοι ο κ. Λαυρεντιάδης εκστόμισε την φράση: “Είναι πανέμορφο σκάφος και με ενδιαφέρει να το αγοράσω. Δίνω αμέσως 35.000.000 ευρώ μετρητά”.\nΗ απάντηση δια στόματος Γιάννας Αγγελοπούλου “Ας αλλάξουμε θέμα συζήτησης” τέλειωσε άμεσα την κουβέντα για το σκάφος, που πουλήθηκε τελικά το φθινόπωρο του 2011 με ένα τίμημα που ανήλθε πέριξ των 100.000.000 σύμφωνα με διαρροές και δημοσιεύματα στον ξένο τύπο. Αγοραστής αρχικά ήταν ο ιταλοελβετός Μπερταρέλι. Στην συνέχεια πωλήθηκε στον Ρώσος μεγιστάνας Andrey Guryev.\nΟι φήμες λένε ότι ο 46χρονος μεγιστάνας επιθυμούσε να έχει ένα σκάφος με όλες τις ανέσεις, ώστε να παρακολουθεί απερίσπαστος την προσπάθεια του ιστιοπλοϊκού του, Alinghi, στο America’s Cup – ο πιο διάσημος αγώνας με ιστιοπλοϊκά – μαζί με την οικογένειά του.\nΜε μια περιουσία που αγγίζει τα δέκα δισεκατομμύρια ευρώ, δεν είχε κανένα πρόβλημα να αποκτήσει το “Alfa Nero”, μόνο που μαθημένος στα γρήγορα ιστιοπλοϊκά το ενδιαφέρον του για το νέο του απόκτημα ατόνησε γρήγορα γι αυτό και το πούλησε σε άγνωστο αγοραστή.\nΜένει να φανεί τους επόμενους μήνες αν τελικά θα πουληθεί το “ΟΚΤΟ” του κ. Αγγελόπουλου στην τιμή που θέλει η πολύ πιο κάτω, παρά το γεγονός ότι είναι ένα μοναδικό σκάφος.\nΔΙΑΒΑΣΤΕ ΑΚΟΜΗ: Εντυπωσιακό! Δείτε το νέο γιoτ Okto, των 54,5 εκατ. ευρώ!\nΔΕΙΤΕ ΕΠΙΣΗΣ: Α. Αλαφούζος: Ο μεγάλος ευνοημένος από το deal με τον Θ. Αγγελόπουλο. Δείτε το γιατί\nΓιάννα ΑγγελοπούλουγιοτΘεόδωρος Αγγελόπουλοςοκτώ


Μηχανή σχηματοποίησης εγχύσεων BMC, μηχανήματα Haijiang 280 τόνοι, οριζόντια πρότυπα\nΑριθμό μοντέλου: Hj-280U\nΜηχανή σχηματοποίησης εγχύσεων Haijiang hj-280U BMC\nΔιάμετρος βιδών χιλ. 60 65\nΠυροβοληθε'ν μέγεθος (θεωρητικό) εκατ. ³ 870 990\nΒάρος εγχύσεων (CP) γ 950 1050\nΠοσοστό εγχύσεων g/s 240 270\nΠλαστικοποίηση της ικανότητας g/s 31 34\nΧωρητικότητα σφιγκτηρών KN 2800\nΆνοιγμα του κτυπήματος χιλ. 540\nΎψος φορμών χιλ. 170-550\nΔιάστημα μεταξύ των φραγμών δεσμών χιλ. 580*580\nΚτύπημα συστημάτων εκτίναξης χιλ. 145\nΧωρητικότητα συστημάτων εκτίναξης KN 75\nΔύναμη μηχανών αντλιών KW 22\nΔιάσταση μηχανών (L*W*H) Μ 6*1.6*2.1\nΒάρος μηχανών Τ 8.1\nΙκανότητα χοανών Λ 570\nΙκανότητα δεξαμενών πετρελαίου Λ 420\nIk ben geïnteresseerd Μηχανή σχηματοποίησης εγχύσεων BMC, μηχανήματα Haijiang 280 τόνοι, οριζόντια πρότυπα θα μπορούσατε να μου στείλετε περισσότερες λεπτομέρειες όπως τύπος, μέγεθος, ποσότητα, υλικό κ.λπ.


Pink: Αυτό είναι το καινούργιο ναρκωτικό που σκοτώνει ακόμα και με την επαφή ~ NEWSCITY1\nPink: Αυτό είναι το καινούργιο ναρκωτικό που σκοτώνει ακόμα και με την επαφή\n9:00:00 π.μ. newscity1 No comments\n50 θάνατοι στις ΗΠΑ αποδόθηκαν σε ένα άκρως επικίνδυνο ναρκωτικό, που μπορεί να προκαλέσει το θάνατο ακόμα και με την απλή επαφή Πρόκειται για το συνθετικό ναρκωτικό που\nονομάζεται «Pink», δηλαδή «ροζ». «Εάν το αγγίξετε, διαλύεται και μπαίνει μέσω των πόρων του δέρματος στο αίμα σας και μπορείτε να πεθάνετε από υπερβολική δόση» δήλωσε ο Νταγκ Κόλμαν, ειδικός της Αμερικανικής Υπηρεσίας Κατά των Ναρκωτικών (DEA) και μετέδωσε το αμερικανικό κανάλι KPNX.\nΤο «Pink» είναι ένα συνθετικό οπιοειδές φάρμακο πόνου, γνωστό ως U-47700, παρόμοιο με την ηρωίνη και παρά το παραπλανητικό του όνομα είναι λευκού χρώματος. Αρχικά αναπτύχθηκε από την φαρμακευτική εταιρεία Upjohn το 1978, ως ένα συνθετικό εναλλακτικό αντικατάστατο της μορφίνης, ως ένα ισχυρό παυσίπονο για χρήση στη χειρουργική, στον καρκίνο, ή σε επώδυνους τραυματισμούς. Παρά το γεγονός ότι δεν διατέθηκε ποτέ στο εμπόριο, το δίπλωμα ευρεσιτεχνίας και τα χημικά στοιχεία-συστατικά του παραμένουν διαθέσιμα.\nΤο φάρμακο δεν βγήκε ποτέ στην κυκλοφορία, γιατί δεν ήταν σταθερό. Δεν είχε σταθερή συμπεριφορά δηλαδή. Έιναι 8 φορές πιο ισχυρό από την μορφίνη, ενώ προκαλεί πρωκτική αιμορραγία, βλάβη στα νεφρά και τελικά τον θάνατο.\nΕνώ η συνταγή κρατήθηκε μυστική από την εταιρεία που το παρήγαγε, διεύρευσε και προκαλεί πονοκέφαλο στις αρχές. Κοστίζει 35 δολάρια το γραμμάριο και πλέον βρίσκεται παντού.\nPosted in: διαφορα , Κοσμος\nΤραγική κατάληξη για 22χρονη: Σeξουαλικό παιχνίδι πήρε λάθος τροπή\nΣεξ τώρα! 8+1 λόγοι υγείας για να κάνεις σεξ\nΠρόστιμα σε τρεις αλυσίδες σούπερ μάρκετ και ζαχαροπλαστείο από τον ΕΦΕΤ\nΟΑΕΔ: Προπληρώνονται τα επιδόματα ανεργίας και το δώρο Πάσχα\nΣτα πόσα χρόνια γάμου παίρνουν διαζύγιο οι Έλληνες\nΤουρίστες ξεκίνησαν από την Κολομβία για την Ελλάδα και βρέθηκαν σε λάθος Αθήνα\nΤέλη κυκλοφορίας με το μήνα: Ποιους αφορά - Τρεις επιλογές\nΈρευνα - σοκ για τα συμπληρώματα ασβεστίου και βιταμίνης D


Προβολή Ταινίας 'The Philadelphia Story' - Κινηματογραφική Λέσχη Άρτας - LIVE ARTA\nΤαυτόχρονα, όμως, το συννεφάκι πάνω απ’ το κεφάλι μας με το Νεύτωνα να μας κλείνει το μάτι, μας υπενθυμίζει ότι μετά τη δράση ακολουθεί η αντίδραση, επιζητώντας την ισορροπία. Διότι, μπορεί τα σύνορα μεταξύ φαντασίας και πράξης συνεχώς να φθίνουν, η συνειδητή επιστροφή, όμως, στο φυσικό, στο συναίσθημα, στο γήινο, αποτελεί ιδιάζουσας σημασίας ανάγκη (με πιο πρόσφατο παράδειγμα το “TheRevenant”). Μιλώντας για συναισθήματα, το πόσο έχει τροφοδοτήσει το σινεμά ο έρωτας και η αγάπη, όλοι το ξέρουμε. Προσθέστε ίντριγκα, μπλέξιμο και ένα σωρό άλλα, και να πώς φτάνουμε στο “ThePhiladelphiaStory”.\nΗ Τρέισι Λορντ (Κάθριν Χέπμπορν) είναι μια πλούσια κοσμική της Φιλαδέλφειας που χώρισε τον Σ. Κ. Ντέξτερ (Κάρι Γκραντ), ένα μέλος του κοινωνικού της κύκλου, επειδή δεν ανταποκρινόταν στα αυστηρά της κριτήρια λόγω του αλκοολισμού του και επειδή η έλλειψη εμπιστοσύνης από την Τρέισι επεδείνωνε την κατάστασή του. Πρόκειται να παντρευτεί τον νεόπλουτο "άνθρωπο του λαού" Τζορτζ Κίτρετζ (Τζον Χάουαρντ). Ο εκδότης του περιοδικού “Spy”, Σίντνεϊ Κιντ (Χένρι Ντάνιελ), είναι πρόθυμος να καλύψει το γάμο και επιστρατεύει το Ντέξτερ, που είναι πρώην υπάλληλός του, για να παρουσιάσει τον ρεπόρτερ Μακόλεϊ "Μάικ" Κόνορ (Τζέιμς Στιούαρτ) και τη φωτογράφο Λιζ Ίμπρι (Ρουθ Χάσεϊ) ως φίλους του αδελφού της Τρέισι, Τζούνιους, ώστε να μεταδίδουν νέα για το γάμο. Η Τρέισι δεν παραπλανάται αλλά διστακτικά συμφωνεί να τους αφήσει να μείνουν - αφότου ο Ντέξτερ εξηγεί ότι ο Σίντνεϊ έχει στην κατoχή του ένα γεμάτο υπαινιγμούς άρθρο για τον πατέρα της Τρέισι, Σεθ (Τζον Χάλιντεϊ), ο οποίος, πιστεύει εκείνη, έχει δεσμό με μια χορεύτρια. Αν και είναι χωρισμένος με τη μητέρα της, Μάργκαρετ, (Μέρι Νας), και η Τρέισι τον αντιπαθεί πολύ, θέλει να προστατεύσει τη φήμη της οικογένειάς της.\nΠώς θα το λέγαμε λαϊκά; Τρέχα – γύρευε, ή καλύτερα, μία από τις περιπτώσεις όπου αν δεν παρακολουθήσεις την ταινία, καμία περιγραφή της υπόθεσης δεν θα σου φανεί «βουνό». Να σημειώσουμε ότι η ταινία είναι βασισμένη στο ομώνυμο θεατρικό έργο του Φίλιπ Μπάρι, το οποίο διασκεύασε για τη μεγάλη οθόνη ο Ντόναλντ Όγκντεν Στιούαρτ, ενώ στη συγγραφή του σεναρίου συνείσφερε και ο Γουόλντο Σολτ. Η Χέπμπορν, που είχε ερμηνεύσει το ρόλο της Τρέισι Λορντ και στο θέατρο, φρόντισε να εξασφαλίσει τα δικαιώματα της παράστασης με τη βοήθεια του τότε εραστή της Χάουαρντ Χιουζ και κατάφερε, με αυτόν τον τρόπο, να πείσει τον πρόεδρο της Metro-Goldwyn-Mayer να την αφήσει να ερμηνεύσει τον πρωταγωνιστικό ρόλο και στην κινηματογραφική μεταφορά του θεατρικού. Η επιτυχία της ταινίας αναβίωσε την καριέρα της Χέπμπορν που απείχε δυο χρόνια από τα κινηματογραφικά δρώμενα, καθώς οι ταινίες που είχε γυρίσει από το 1937 και μετά είχαν θεωρηθεί αποτυχημένες. Μετράει έξι υποψηφιότητες για Όσκαρ με δύο κερδισμένα, αυτά του Α’ Ανδρικού Ρόλου στον Τζέιμς Στιούαρτ και του Διασκευασμένου Σεναρίου στον Ντόναλντ Όγκντεν Στιούαρτ.\nΈχει εξελιχθεί σε κάποιου είδους «σατανική» σύμπτωση το να συναντούμε πόλεις στους τίτλους των ταινιών που προβάλλουμε. Βέβαια, έχει κι αυτό τη χάρη του, μιας και συνεχίζει να παρουσιάζει την πορεία μας στην Κινηματογραφική Λέσχη σαν ταξίδι. 1940, μεγάλα ονόματα του σινεμά, μία ακόμη ευκαιρία να θαυμάσουμε έναν πιο γήινο κόσμο στο πανί. Αυτό το Σάββατο στις 30 Ιανουαρίου, το ραντεβού μας ανανεώνεται στον Κινηματογράφο Παλλάς, κλείνοντας το αφιέρωμά μας στους μεγάλους έρωτες της έβδομης τέχνης. Και επειδή νοιαζόμαστε για εσάς, ετοιμαστείτε για απότομη αλλαγή κλίματος από το Φλεβάρη! Εμείς, σας προειδοποιήσαμε (σατανικό γέλιο, endofstory)!


Η τελευταία ώρα: Επεισόδιο 65 - Epeisodia.Online\nΗ τελευταία ώρα: Επεισόδιο 65\n16/01/2022 από epeisodia online\nΗ τελευταία ώρα: Επεισόδιο 65. Η δραματική σειρά του Open Η ΤΕΛΕΥΤΑΙΑ ΩΡΑ επεισόδιο 65, ολόκληρο την Δευτέρα 17/01/22 στις 20.00.\nΗ ΤΕΛΕΥΤΑΙΑ ΩΡΑ ~ ΕΠΕΙΣΟΔΙΟ 65\nΗ Έλλη και η Κάτια φοιτήτριες και οι δύο, αλλά και ξαδέλφες, κάνουν με την παρέα τους μια εκδρομή στην Ρόδο για να γιορτάσουν την είσοδό τους στο πανεπιστήμιο. Εκεί άθελά τους προκαλούν ένα τροχαίο ατύχημα, με αποτέλεσμα τον σοβαρό τραυματισμό ενός νεαρού και τον θάνατο μιας κοπέλας. Με απαίτηση της Κάτιας που οδηγούσε, εγκαταλείπουν τα θύματα νομίζοντας πως είναι νεκρά.Όλα όσα θα ακολουθήσουν σε ένα καταιγιστικό ντόμινο αποκαλύψεων, θα κλονίσουν και θα αλλάξουν τις ζωές των κοριτσιών και των οικογενειών τους για πάντα.\nΣτο προηγούμενο επεισόδιο της σειράς του Open, η Λουκία κι ο Ανδρέας γνωρίζουν τον ‘Άγγελο’ αλλά το κλίμα μεταξύ τους είναι τεταμένο λόγω του επικείμενου ταξιδιού του Ανδρέα. Η Μαρίνα αγωνιά για την έκβαση της κίνησής της όταν έρχεται αντιμέτωπη με την οργή της Κάτιας.\nΟ Αλέξης πολιορκείται από την Πωλίνα ενώ η Σοφία αντιμετωπίζει τον Νικόλα για τις πραγματικές της προθέσεις. Η Έλλη σε αδιέξοδο για όσα της συμβαίνουν οδηγείται στην Κική που της προτείνει να πάνε σε μέντιουμ. Όταν βρίσκεται εκεί ανακαλύπτει κάτι για τον εαυτό της που την τρομάζει…\nΤο Open δεν έχει ακόμα κυκλοφορήσει την περίληψη του εεισοδίου 65 της Δευτέρας, αν και έδωσε στη δημοσιότητα τις περιλήψεις των επεισοδίων 66 και 67 της Τρίτης 18 και Τετάρτης 19/1/22.\nΗ τελευταία ώρα: Επεισόδιο 66


Τραγούδια του σαλονιού (διήγημα του Δημήτρη Πετσετίδη) « Οι λέξεις έχουν τη δική τους ιστορία\n« Τσικνοσαββατιάτικα μεζεδάκια\nΤο μυστηριώδες Ιφ »\nΗ θεία Αγγελική, χρυσοχέρα μοδίστρα, ήταν γραμμένη και προγραμμένη στους καταλόγους που είχαν συντάξει μυστικά και είχαν αποστείλει στην Ένωση Εθνικοφρόνων του νομού οι επικεφαλής της εν λόγω οργάνωσης στο χωριό της. Οι κατάλογοί αυτοί είχαν προωθηθεί, εν συνεχεία, και σε κάθε αρμόδια κρατική υπηρεσία.\nΑυτός που συνέτασσε τέτοιους καταλόγους, ο κυρ Νίκος Ψαρέας, είχε κάνει χρόνια πολλά στη Νέα Υόρκη και, αφού πρόκοψε, τώρα κατοικούσε στο μεγάλο διώροφο σπίτι στην πλατεία του χωριού. Σπίτι πέτρινο με μπαλκόνια και ταράτσες, με σαλόνια και πολύχρωμες τζαμαρίες.\nΣτο έργο της σύνταξης των καταλόγων τον βοηθούσε ο Πότης Κοψάκος, κτηματίας, έγγαμος οικογενειάρχης με τρεις γιους. Ο ένας μπήκε στη σχολή των Ευελπίδων και έγινε μετά αξιωματικός καταδρομέας, και αργότερα επαναστάτης της 21ης Απριλίου, ο δεύτερος φιλόλογος καθηγητής κι ο τρίτος, αφού τελείωσε τη Νομική, μπήκε στο δικαστικό σώμα.\nΤι είχε κάνει η καημένη η θεία Αγγελική; Είχε ράψει δωρεάν τις στολές ανταρτών, όταν της είπαν ότι παίρνουν τα όπλα για να πολεμήσουν τους Γερμανοϊταλούς κατακτητές. Η πράξη της θεωρήθηκε βαρύ αμάρτημα από ικανή μερίδα συγχωριανών της. Η ίδια ήταν πεπεισμένη ότι η μικρή της προσφορά δεν είχε τίποτε το επιλήψιμο και μίλησε άσχημα στον Πότη Κοψάκο, όταν μια μέρα την κατηγόρησε ότι είχε προσχωρήσει με αυτή της την ενέργεια στις τάξεις των απάτριδων. Έτσι το όνομα της θείας Αγγελικής το καταχώρισε στους καταλόγους που συνέτασσε ο κυρ Νίκος Ψαρέας.\nΠριν συμβεί αυτό το επεισόδιο με τις στολές των ανταρτών, η θεία Αγγελική δεν είχε ποτέ ασχοληθεί ή συζητήσει τίποτε περί τα πολιτικά. Ζούσε μαζί με τη χήρα μητέρα της και τη μικρότερη αδελφή της. Ο πατέρας τους είχε πεθάνει από κρυοπαγήματα, μόλις γύρισε τραυματίας από τον πόλεμο.\nΜετά την απελευθέρωση, τη φιλοξενούσαμε στο σπίτι μας στην πόλη. Στο χωριό είχε μεγαλώσει επικίνδυνα το πλήθος των απειλών που δεχόταν καθημερινά. Ένας αόρατος κλοιός ένιωθε να την περιτριγυρίζει καθώς αντίκριζε τα θολά βλέμματα αντρών και γυναικών κάθε φορά που ήταν υποχρεωμένη να βγει από το σπίτι της. Πότε για να πάει στην εκκλησία, πότε για να ψωνίσει από το παντοπωλείο «Η ειλικρίνεια», πότε για να πάει στη βρύση για νερό.\nΌταν η θεία δεν είχε δουλειά και βρισκόμαστε μαζί στο σαλόνι άρχιζε να μου τραγουδάει, σιγανά και σφυριχτά το τραγούδι της: Ο βασιλιάς σας γάιδαρος… Κι εγώ έσπευδα να της απαντήσω από την άλλη μεριά: Του ναύτη τα κανόνια δεν πιάνουνε φωτιά, / γιατί ο βασιλιάς μας κρατάει τα κλειδιά. / Ω! γενναίε βασιλιά!\nΈτσι, παίζοντας και τραγουδώντας περνούσαμε τις ελεύθερες ώρες μας στο σαλόνι του σπιτιού μας, κάθε μέρα με τη θεία Αγγελική. Μερικές φορές, όταν αυτή μου τραγουδούσε το άλλο τραγούδι της: Σαν ατσάλινος τοίχος και αλύγιστα ορμά εις τα πεδία η παγκόσμια εργατιά, με αρχηγούς τους Βοροσίλοβ, Τιμοσένκο και Μπονντιένι που ‘ναι οι μάνες του κόκκινου στρατού, κι εγώ δεν καταλάβαινα τι είναι αυτοί οι Βοροσίλοι και οι Μπουντιένοι, άλλαζε τα ονόματα και στον ίδιο σκοπό τραγουδούσε: …με αρχηγούς Σαμαρινιώτη, τον Σαράφη και τον Άρη, που ‘ναι οι μάνες του κόκκινου στρατού.\nΚάτι φορές πάλι με θριαμβευτικό ύφος και όλο πόζα, σήκωνε λίγο περισσότερο τη φωνή της και άμα ήταν βέβαιη ότι δεν μας ακούει κανείς, με άρπαζε από τους ώμους, κάρφωνε τα μάτια της στα δικά μου και μου τραγουδούσε: Δεν μας τρομάζουν των Γερμανών τα βόλια / των φασιστάδων τα άτιμα σπαθιά! / Το χουμε γράψει βαθιά μες στην καρδιά μας / Λαοκρατία καί όχι βασιλιά! για να πάρει ευθύς την απάντηση: Ένα καρα- ένα καράβι έρχεται, /Απ’ τη μεγα- απ’ τη μεγάλη Αγγλία / Και φέρνει ρετσινόλαδο / να πιει η Λαοκρατία.\nΤον άλλο χρόνο, το καλοκαίρι, η θεία Αγγελική επέστρεψε στο χωριό, κοντά στις δικές της, έπρεπε να βοηθήσει τη χήρα μάνα και την αδελφή της. Στο χωριό τη συνέλαβαν οι οπλοφόροι της ομάδας του Μαυρέα, που για κακή της τύχη είχαν εγκατασταθεί εκεί και τρομοκρατούσαν τη γύρω περιοχή στο όνομα της πατρίδας, της θρησκείας και της οικογένειας.\nΟ υπαρχηγός, Σαξονάκος Νικόλαος, αργότερα συνταξιούχος της εθνικής αντίστασης, τη σάπισε στο ξύλο. Η θεία Αγγελική έφτυσε στην κυριολεξία αίμα, κάτι το οποίο όμως της συνέβη και άλλες φορές μετέπειτα, αφότου την είχαν αφήσει ελεύθερη. Έβηχε και την έπιανε πυρετός. Η μητέρα της και η αδελφή της τρομοκρατήθηκαν όταν ο γιατρός, ο Στρατόγιαννης, διέγνωσε: φυματίωση και ήταν σαν να τις καταπλάκωσε ο ουρανός, μόλις άκουσαν τη φρικτή και φοβερή αυτή λέξη.\nΗ θεία Αγγελική κατέληξε με τη μεσολάβηση ενός βουλευτή, του οποίου κομματάρχης στο χωριό ήταν ο κυρ Νίκος Ψαρέας, στη «Σωτηρία». Οι δικές της, μητέρα κι αδελφή, της έστελναν ό,τι μπορούσαν από το υστέρημά τους με το φορτηγό του Στράτη, που μία φορά τον μήνα έκανε το ταξίδι για την πρωτεύουσα.\nΕίχαν περάσει μήνες πολλοί όταν μία μέρα του Δεκέμβρη, παραμονές Χριστουγέννων, έλαβα ένα γράμμα με αποστολέα τη θεία Αγγελική, το πρώτο και το τελευταίο που πήρα απ’ αυτή.\nΆρχιζε με τη φράση: Αγαπημένε μου ανιψιέ, υγείαν έχω το αυτό επιθυμώ και δι’ υμάς και αφού εν συνέχεια διεκτραγωδούσε την άσχημη κατάστασή της με τραγικές φράσεις γράφοντας ακόμη: εγώ, ανιψιέ μου, πλέω τα ολίσθια, έκλεινε το γράμμα της με ευχές για τον καινούργιο χρόνο. Και κάτω από την υπογραφή της ένα υστερόγραφο: ΥΓ. Πολύ φοβάμαι, αγαπητό μου παιδί, ότι πια δεν θα ξαναβρεθούμε στο σαλόνι για να σου τραγουδήσω κανένα από τα τραγούδια μας.\nΔεν είχα προλάβει καλά καλά να τελειώσω την ανάγνωση της επιστολής, όταν η μητέρα μου την άρπαξε από τα χέρια μου και την πέταξε στη φωτιά που έκαιγε στο τζάκι. Ύστερα με έσπρωξε προς την κουζίνα του σπιτιού μας, όπου υπήρχε κρεμασμένη μια τσίγκινη νιπτήρα και μου έπλυνε με το σαπούνι τα χέρια φωνάζοντας: Είναι φυματική, είναι και κουμμουνίστρια.\nΤην άνοιξη, λίγες ημέρες πριν να μπει ο Μάης, η θεία Αγγελική άφησε την τελευταία της πνοή στη «Σωτηρία».\nΣτο αρχείο ενός φίλου που έχει μαζέψει διάφορα έγγραφα από την εποχή εκείνη -ο πατέρας του ήταν ο εκδότης μιας τοπικής εφημερίδας- υπάρχει ένα χειρόγραφο με ονόματα πολιτών επικινδύνων για την ασφάλεια της χώρας, στο οποίο βλέπει κανείς μεταξύ άλλων και το όνομα της μακαρίτισσας της θείας Αγγελικής. Και δίπλα του, με μαύρα γράμματα μελάνης, η σημείωση: αμετανόητη, προπαγανδίζει.\nThis entry was posted on 19 Φεβρουαρίου, 2017 στις 09:40\tand is filed under Διηγήματα, Εμφύλιος. Με ετικέτα: Δημήτρης Πετσετίδης, Σπάρτη. You can follow any responses to this entry through the RSS 2.0 feed. You can leave a response, ή trackback from your own site.\n98 Σχόλια προς “Τραγούδια του σαλονιού (διήγημα του Δημήτρη Πετσετίδη)”\n19 Φεβρουαρίου, 2017 στις 09:53\nΑκριβώς ως το είπες Νίκο «διηγήματα χαμηλών τόνων»\n19 Φεβρουαρίου, 2017 στις 09:54\n19 Φεβρουαρίου, 2017 στις 10:01\nΑπό τον πρώτο λίκνο του Νικοκύρη:\n«Ευάριθμα διηγήματά του έχουν μεταφραστεί στα αγγλικά και στα γερμανικά.»\nΓιατί δεν γράφετε ελληνικά βρε;\n19 Φεβρουαρίου, 2017 στις 10:03\nΨαρέας, Πότης, Κοψάκος, Σαξονάκος.\nΤολμώ να πω της Τσίμοβας, πάνω απ την Τσίπα\n[Αρεόπολη, Νέο Οίτυλο]\n19 Φεβρουαρίου, 2017 στις 10:07\nέκλαψα κατ κλαίω ακόμα…\n19 Φεβρουαρίου, 2017 στις 10:16\n>>Ο υπαρχηγός, Σαξονάκος Νικόλαος, αργότερα συνταξιούχος της εθνικής αντίστασης, τη σάπισε στο ξύλο.\nπόσοι και πόσοι!\n19 Φεβρουαρίου, 2017 στις 10:19\nΠάλι θλιβερές ιστορίες απ’ τον εμφύλιο…Όταν η Ευρώπη ανοικοδομούνταν, οι πανέξυπνοι Έλληνες αλληλοσφάζονταν και ισοπέδωναν ό,τι είχε απομείνει όρθιο απ’ τον πόλεμο, γιατί ήταν ιδεολόγοι, λέει, ενώ απλώς συνέχιζαν το αγαπημένο τους παιχνίδι της διχόνοιας και του ξεκαθαρίσματος προσωπικών διαφορών και λογαριασμών. Κι ύστερα μας φταίνε οι ξένοι…\n19 Φεβρουαρίου, 2017 στις 10:25\n19 Φεβρουαρίου, 2017 στις 10:45\nΤο διήγημα είναι σαν ένας σύντομος ψίθυρος, από εκείνους όμως που ακούγονται καλύτερα από μια μακρόσυρτη κραυγή.\nΜου θύμισε το «Σκληροί αγώνες για μικρή ζωή» που διάβασα πιτσιρίκος, αν κι εκείνο είχε λίγο μεγαλύτερης έκτασης ιστορίες.\nΌσο για το θέμα, πάνε διακόσια χρόνια από το «αν μισιούνται ανάμεσό τους/ δεν τους πρέπει λευτεριά», κάτι λιγότερο από το «είμαστε στο εμείς και όχι στο εγώ», αλλά ποιος ακούει…\n19 Φεβρουαρίου, 2017 στις 10:51\nΑναφορά στον κυνηγό χοάκων Νικοκύρη στην Εφ συν του Σαββατοκύριακου: 😊\n19 Φεβρουαρίου, 2017 στις 11:05\nΕίναι κι ο δικός μου Σωκράτης.\nΠάντα στο δωμάτιό του κι αυτός, Στα «Εν οίκω» της μνήμης μου:\nΟρφανός από τον πόλεμο. 17-18 χρονών, είχε μόνο έναν αδελφό που πολέμαγε. Με ποια μεριά στον εμφύλιο, δεν ξέρω κι ούτε έχει σημασία.\nΗταν βοηθός του πατέρα μου στο Λεωφορείο που πήγαινε Αθήνα Γιάννενα. Τρεις μέρες κρατούσε τότε το ταξίδι πήγαινε-έλα. Όμως με τις πολεμικές επιχειρήσεις συχνά κρατούσε περισσότερο.\nΌμως ήρθε η μαύρη μέρα που η μαμά δεν είχε κάτι να του δώσει. Τον θυμάμαι να μπαίνει μέσα και να ρωτάει την κυρα Νίτσα:\n-Δεν έχει έρθει κάτι έ;\nΑυτό έγινε αρκετές φορές μέχρι που το πήρε απόφαση. Ο ορφανός Σωκράτης μας μάλλον είχε χάσει και τον αδελφό του.\nΔεν καταλάβαινα τι ακριβώς συνέβαινε, αλλά ήμουν σίγουρος ότι αν έβρισκε, όταν έρθει ένα χαρτί από τον αδελφό του τότε θα ξαναχαρεί.\nΚαι αρχίζω με μανία να μαζεύω ότι χαρτί έβλεπα μπροστά μου. Σίγουρα τα περισσότερα πρέπει να ήταν προκηρύξεις της ταραγμένης τότε εποχής.\nΤα έβαζα το ένα πάνω στο άλλο και περίμενα με ανυπομονησία την ημέρα που θα ερχόταν ο πατέρας μου με τον Σωκράτη.\nΜόλις ησυχάζανε πήγαινα με τα χαρτιά μου και του τα έδειχνα ένα-ένα:\n– Είναι αυτό; Είναι ετούτο; Κι αυτό;\nΓλυκέ μου Σωκράτη, με τις ώρες μίλαγες με ένα νήπιο 4 χρονών. Πόσα δεν έμαθα από σένα.\nΚαι κάποτε μετά από χρόνια ήρθε ο Σωκράτης απ τα Γιάννενα σπίτι μας να μας δει.\nΑντρας πια. Είχε παντρευτεί. Κι εγώ σε μεγάλη τάξη του Δημοτικού.\nΚαι κάτσαμε και τα είπαμε οι δυο μας. Μόνοι μας. Στην ίδια γωνιά του σπιτιού.\nΚαι μετά ήρθε κι η κυρα Νίτσα. Και του έδωσε με το ζόρι ένα μαντήλι τυλιγμένο γύρω από χαρτονομίσματα που φαίνεται ότι τα μάζευε για εκείνον.\nΔεν ήθελε να τα πάρει. -Για το παιδί σου, του είπε η μαμά. Που τον αγκάλιασε κι άρχισε να κλαίει. Να κλαίνε.\nΔεν τον ξαναείδα ποτέ\n19 Φεβρουαρίου, 2017 στις 11:06\n19 Φεβρουαρίου, 2017 στις 11:14\nκαλημέρα… προσπαθώ να θυμηθώ που γνωρίζω τον Πετσετίδη… θα το θυμηθώ όμως που θα μου πάει…\n19 Φεβρουαρίου, 2017 στις 11:24\nΣοβάρεψε ο Γς;\n19 Φεβρουαρίου, 2017 στις 11:34\n19 Φεβρουαρίου, 2017 στις 11:35\nΝα προσθέσω (για τους μη γνωρίζοντες φυσικά και μόνο… 🙂 ) πως οι Μανιάτες είχαν αρκετές ιδιαιτερότητες. Μια εκ των οποίων ήταν ότι δεν φιλοξενούσαν εύκολα κάποιον, γιατί θα έπρεπε να δώσουν τη ζωή τους να τον υπερασπιστούν ακόμη κι αν όλο το χωριό ήθελε να τον σκοτώσει. Είναι άλλωστε εκατοντάδες οι ιστορίες του εμφυλίου που κάποιος κατατρεγμένος αντάρτης κατέφυγε (και γλύτωσε) στο σπίτι ταγματασφαλίτη, που είχαν όμως δεσμούς τέτοιους. Η πιό γνωστή ίσως είναι εκείνη του Αρίστου Καμαρινού…\nΠάντως όταν ο μοναδικός χαρακτηρισμένος της οικογένειάς μας απεβίωσε, νέος κι αυτός σχετικά (στα 1983), ήδη ένας θείος μου είχε κάνει οικογένεια με Μανιάτες… Ένεκα ότι οι συγγενείς μας είναι ελάχιστοι από τη μεριά της μητέρας μου (μικρασιάτες γαρ), δεν περιμέναμε πολύ κόσμο. Ξαφνικά πλάκωσε ένα κυριολεκτικά πολυάνθρωπο πλήθος Μανιατών και μάλιστα από ορεινό χωριό. Θεωρούσαν χρέος τους να ξεπροβοδίσουν τον άνθρωπο στο τελευταίο του ταξίδι σαν δικό τους, κι ας ήταν πολιτικά σε αντιδιαμετρικό χώρο από εκείνον. Ήρθαν και γραίες μοιρολογήστρες και τον ξεπροβόδισαν… Δικός τους ήταν πλέον… Κι αυτό με είχε συγκινήσει πάρα πολύ, καίτοι ήμουν μικρός κι ανόητος τότε… 🙂\nΥπέροχο διήγημα, πολύ άμεσο, χωρίς λογοτεχνικές φιοριτούρες. Πολύ ωραία ανάρτηση. Πόσοι ωραίοι άνθρωποι έχουν περάσει δίπλα μας…. Πολλές φορές το ανακαλύπτω φλυαρώντας με σχεδόν αγνώστους στο κυλικείο του ΑΤΤΙΚΟΝ (έτσι το έχουμε καθιερώσει και μη με κατηγορήσετε για ακλισιά) αλλά και με πολλούς αρρώστους.\nΑλλά υπέροχο και το διήγημα του Γς.\nΈγραψε κάτι πολύ ωραίο, χωρίς να το καταλάβει. Πρέπει κάποιος να τον σκουντήσει.\nΚακεντρέχεια εκ μέρους μου, από ζήλεια φυσικά! Το παραδέχομαι! Τον ζήλεψα σήμερα.\nΦαίνεται πως μερικά πολύ ωραία κείμενα πρώτα γράφονται και μετά εκτιμώνται.\nΌσο περισσότερο διαβάζω για τον Σωκράτη, η θεία Αγγελική ξεφτάει. Νιώθω ότι ο Πετσετίδης απλώς αφηγήθηκε. Πολύ ωραία αλλά αφηγήθηκε. Ο Γς πόνεσε, ακόμα και τώρα που επανέφερε την ιστορία του Σωκράτη στη μνήμη του. Αυτό το ‘δεν τον ξαναείδα’ καίει\n19 Φεβρουαρίου, 2017 στις 11:36\n16@ Αγαπητή Μαρία, η σκηνή βέβαια είναι μεροληπτική, γιατί δείχνει τους δεξιούς … μπακούρια… 🙂\n19 Φεβρουαρίου, 2017 στις 11:55\nΠριν χρόνια είχα διαβάσει το «Ημερολόγιο ενός Πιλάτου» με τέτοιες ιστορίες από το Γύθειο της εποχής που αναφέρεται το παραπάνω διήγημα. Αναρωτιέσαι, που μπορεί να φτάσει ο άνθρωπος, ώστε να μην είναι πια ανθρώπινος.\n19 Φεβρουαρίου, 2017 στις 11:57\nΠερίπου όπως στα αθλητικά γεγονότα αυτοί που δεν μετείχαν θα ήταν ικανοί να ανατρέψουν το αποτέλεσμα έτσι και στους εμφύλιους το δίκαιο και η συμπάθεια γέρνει προς τη μεριά των ηττημένων (*) Προσωπικά θεωρώ πως η εξιστόρηση τέτοιων γεγονότων συντελεί στην διατήρηση του διχασμού και καλό είναι να αποφεύγεται αλλά βέβαια είναι ένας εύσχημος τρόπος προσέγγισης μιας κατηγορίας αναγνωστικού κοινού, πιο αξιοπρεπής βέβαια από την ωμή περιγραφή σεξουαλικών σκηνών.\nΔεν έχω φυσικά εμπειρίες από τον ελληνικό εμφύλιο, οι λίγες που έχω από τον λιβανέζικο είναι πως πέρα από τις θρησκευτικές διαφορές, για την συντριπτική πλειοψηφία η επιλογή της παράταξης γίνεται με τον ίδιο τρόπο πουγίνεται η επιλογή της ποδοσφαιρικής ππροτίμησης…\n(*) αυτό ίσως εξηγεί γιατί δεν συνελήφθησαν και σκουλήκια :\n19 Φεβρουαρίου, 2017 στις 11:59\nΠολύ συγκινητικό το όλο κείμενο!\nΓέλασα με το «έπνεε τα ολίσθια» . Το άκουγα να το λέει έτσι- επίτηδες λανθασμένα- η μάνα μου.\nΜας έβαλε στο εμφυλιοπολεμικό κλίμα της εποχής εκείνης, ο συγγραφέας, αλλά…μην πούμε ότι οι άλλοι οι αριστεροί, ήταν αθώοι. Μην πούμε! Τα ανάλογα εγκληματα και τις προγραφές έκαναν και αυτοί σε κάθε περίπτωση. Σε όλους τους αιώνες, τα ίδια. Σκοτώνονται οι «μικροί» για να περνάνε καλά οι «μεγάλοι». Πότε θα ξυπνήσει ο κόσμος; Έχω βαρεθεί.\n19 Φεβρουαρίου, 2017 στις 12:02\nΤώρα διάβασα το σχόλιό σου γιατί πληκτρολογούσα… θεωρώ πως με δικαιώνει για τον τρόπο που διάλεγαν στρατόπεδα τότε\n19 Φεβρουαρίου, 2017 στις 12:08\nΠολύ δυνατή αφήγηση, Γς. Δεν έχει σημασία με ποια παράταξη πολεμούσε ο αδερφός, πράγματι, ο πόνος της απώλειας πάντα ο ίδιος, όσο υπάρχουν και θα υπάρχουν άνθρωποι. Μόνο οι κολλημένοι χάνουν αυτή τη μοναδική αλήθεια και κοιτάνε χρώματα, «ιδέες» και παρόμοια ασήμαντα και ανούσια κουρέλια.\n19 Φεβρουαρίου, 2017 στις 12:20\n19 Φεβρουαρίου, 2017 στις 12:21\n19 Φεβρουαρίου, 2017 στις 12:35\nΤο εναρκτήριο τραγούδι (ο βασιλιάς σας γάιδαρος) είναι στον σκοπό της Αλατσατιανής. Εδώ ένα παλιό άρθρο (με πολλές ατέλειες, ενδιαφέρον παρά ταύτα) για την Αλατσατιανή, με διάφορες παραλλαγές της που έχουν εμφανιστεί στη δισκογραφία. Σε κάποιες αντί Αλατσατιανή λέει, όπως εδώ, Καλαματιανή.\nΣτο διαδίκτυο κυκλοφορούν και παραλλαγές με στίχους από τον Εμφύλιο (προφανώς δισκογραφημένες εκ των υστέρων) – νομίζω κι από τις δύο πλευρές μάλιστα.\n19 Φεβρουαρίου, 2017 στις 12:38\n24 Γιάννης Κουβάτσος\nΜε κάλυψες. Δωράκι για κάθε λογικό άνθρωπο, ο αξέχαστος Βέγγος.\n19 Φεβρουαρίου, 2017 στις 13:39\nΚαλημέρα! Διαβάζω τα σχόλια από ένα καφενείο μιας μικρής γαλλικης πόλης που το όνομά της έχει περισσότερες από μία λέξεις. Ευχαριστώ πολύ. Θα τα πούμε αναλυτικά το απόγεμα.\n22 Ο τύπος «τα ολίσθια» ήταν αρκετά κοινός.\n19 Φεβρουαρίου, 2017 στις 14:10\n29. Κλερμον φεραν ; Σάιντ Ετιέν ; ( δεν ξέρω άλλες και ντρέπομαι να γκουγκλάρω… 🙂\nΑ παρντον! Ξέρω και το Αιξ αν προβενς και το 6 λα σαπελ (αλλά αυτό το κατέχουν οι Ουνοι… 🙂\n19 Φεβρουαρίου, 2017 στις 14:21\n@ 5 Γς\nΕκεί στην περιοχή του Οιτύλου οι κάτοικοι ήταν πολύ «κακοί» από πολύ παλιά. Γράφει ο Δημήτριος Χρυσολωράς τον 15ο αι. :\nΕν ώ γένος ου μικρόν ουδ ‘ ολίγον Ελλήνων ουκ ασφαλεί γλώττη χρώμενον , λόγω μέν ευσεβείς , έργω δέ τό πάν άθεοι και θηρίων απάντων ωμότεροι , μήτε Θεώ , μήτε φύσεως όροις πειθόμενοι , αλλά πλεονεξία και αρπαγή και τοις των ομοφύλων αίμασι χαίροντες , ανδραποδιστάς περί κακίας άθλων μιμούμενοι , στεφανηφορούσιν ασέβειαν , αυτούς προς υπερβάλλοντες.\n@ 12 Γς\n@ 17 nikiplos\nδεν φιλοξενούσαν εύκολα κάποιον, γιατί θα έπρεπε να δώσουν τη ζωή τους να τον υπερασπιστούν ακόμη κι αν όλο το χωριό ήθελε να τον σκοτώσει.\nΙσχύει για τους νεότερους.\nΟι παλαιοί Μεσομανιάτες όμως :\nζημίαν φέρνεις εις εμάς και εντροπή μεγάλη\n(απόσπασμα απ’το «Ιστορία της Μάνης όλης (1798)» του Νικήτα Νηφάκου ).\n@ 21 gpointofview\nαυτό ίσως εξηγεί γιατί δεν συνελήφθησαν και σκουλήκια\nΜε θλίψη έχω παρατηρήσει ότι τα σώματα ασφαλείας της συμπρωτεύουσας δεν φέρονται ουδέτερα όπως οι συνάδελφοί τους των Αθηνών !!!\n19 Φεβρουαρίου, 2017 στις 14:55\nΤο μεταφέρω από τις σελίδες 49-55 του βιβλίου, χωρίς καμιά αλλαγή -ήταν ήδη σε μονοτονικό\n19 Φεβρουαρίου, 2017 στις 15:22\nΑπό χτες ήθελα να το βάλω (αλλά βαριόμουν να το αναζητήσω) επειδή παρατηρώ ότι αρκετοί την βρίσκουν να παθιάζονται με την … αλήθεια των προσωπικών ιστοριών και μαρτυριών και πικρίας.\nΕ, ευκαιρία για παρατεταμένο πάθος και αγανάκτηση και με αντιστροφή ρόλων:\nΕπιχείρηση σπίλωσης της ιστορίας του ΚΚΕ – Οι «μαρτυρίες» της Έλλης Παππά\n19 Φεβρουαρίου, 2017 στις 15:33\n…Και ξαφνικά έγινε κάτι που δε θα το ξεχάσει ποτέ η οδός Ωραίας.\nΕίχε σταματήσει ο μασκοφόρος μπροστά στο Γιώτη τον καμπούρη. Ο Γιώτης ήτανε ένας καμπουράκος, γνωστός στη γειτονιά, δουλευτής, κι αγαπητός σ΄ όλους. Κανείς όμως δεν ήξερε το πραγματικό του όνομα. Σ΄ όλη τη διάρκεια της δικτατορίας είχε καταφέρει να δουλεύει για το Κόμμα κάτω από τη μύτη της Ασφάλειας, χωρίς να τον πάρουν μυρουδιά. Τώρα, ήταν στην ίδια ομάδα με το Νώντα. Οι σύντροφοί του τον λέγανε «Φοβιτσάρη» γιατί το παρατράβαγε με τα συνωμοτικά μέτρα. Του ΄χε μείνει το συνήθειο από την κλειστή δουλειά στον καιρό της δικτατορίας. Ο μασκοφόρος τον κοίταζε τον καμπούρη πολλά δευτερόλεπτα, επίμονα. Ξαφνικά ο Γιώτης πήδηξε κατά πάνω στο μασκοφόρο, κρεμάστηκε από το λαιμό του, έχωσε το χέρι του το δεξί στην τρύπα της μάσκας και τράβηξε. Το πανί ξεσκίστηκε ίσαμε κάτω. Φάνηκε το μούτρο του Θησέα του Δούκα, του γιου του μπακάλη, αλλαγμένο, γδαρμένο, καταματωμένο από τα νύχια του Γιώτη, πράσινο, παραμορφωμένο από τη μανία. Τίναξε με μιας από πάνω του τον καμπούρη, λευτερώθηκε και χωρίς πια να κάνει καμιά προσπάθεια για να κρυφτεί, έβγαλε το πιστόλι του και το άδειασε με λύσσα κατά πάνω του.\nΔημήτρης Ραβάνης Ρεντής (1925-1996) ΤΟ ΜΠΛΟΚΟ\n19 Φεβρουαρίου, 2017 στις 17:17\nΔεν έχει καμιά αξία η αλήθεια της προσωπικής μαρτυρίας, ούτε τα μαρτύρια των προσώπων, ούτε τίποτα. Σημασία έχουν η ιστορική νομοτέλεια και τι λέει το Κόμμα. Άλλωστε, αν δεν σπάσεις αυγά, δεν φτιάχνεις ομελέτα. Και δεν έχει σημασία αν θέλουν ή δεν θέλουν να σπαστούν τ’ αυγά. Ποιος τα …ρωτάει ή γενικώς τα …άει.\n19 Φεβρουαρίου, 2017 στις 17:37\nΈχει αλλά δουλειά του ιστορικού είναι να την υποβάλει σε έλεγχο. Αλλιώς θα διαβάζαμε απομνημονεύματα αντί για ιστορία.\nΥποδειγματικό απ’ αυτή την άποψη με αναφορές και στην Έλλη Παππά και τη σύγκρουση στις φυλακές αυτό http://www.biblionet.gr/book/79783/%CE%92%CE%B5%CF%81%CE%B2%CE%B5%CE%BD%CE%B9%CF%8E%CF%84%CE%B7,_%CE%A4%CE%B1%CF%83%CE%BF%CF%8D%CE%BB%CE%B1/%CE%94%CE%B9%CF%80%CE%BB%CF%8C_%CE%B2%CE%B9%CE%B2%CE%BB%CE%AF%CE%BF\n19 Φεβρουαρίου, 2017 στις 17:55\nΑνέβηκε κι ο Γιανουλόπουλος που μνημόνευσα χτες.\n19 Φεβρουαρίου, 2017 στις 18:03\nΕκεί, στην «Καθημερ’νή» τους λες και λαμόγια, πλέον.\n#16. Ποιος άραγε έγραψε τους στίχους και τη μουσική στο ταγκό «Γύρνα ξανά»; Είχε βγει σε δίσκο;\n19 Φεβρουαρίου, 2017 στις 18:09\nΕντελώς. Απέσπασαν μάλιστα ύπουλα τη συγκατάθεση των ιστορικών.\nΔεν ήξερα οτι πριν απ’ την ιστορία του Βιβλιοράματος, που έχω, τα άρθρα είχαν κυκλοφορήσει απ’ την Κ., μια και έλειπα τότε απ’ τη μαμά Ελλάς.\n19 Φεβρουαρίου, 2017 στις 18:12\nΔεν ξέρω γιατί αλλά όταν διάβασα αυτό το βιβλίο πριν 2-3 χρόνια μου θύμισε το ποίημα του Ν. Εγγονόπουλου Ενοικιάζεται.\n19 Φεβρουαρίου, 2017 στις 18:36\nΕκτιμώ οτι θα ήταν της προφορικής παράδοσης.\nΥπάρχει αυτή η συνέντευξη του Κηλαηδόνη αλλά δεν λέει κάτι συγκεκριμένο γι’ αυτό http://mousikaproastia.blogspot.gr/2012/02/blog-post_19.html\n19 Φεβρουαρίου, 2017 στις 18:46\nΚαλός ο Γιαννουλόπουλος αλλά λίγο φλύαρος. Θα προτιμούσα να έλεγε περισσότερα για την επέκταση του καλυβικού αναθεωρητισμού στο αντικείμενο του υπόλοιπου 20ού αιώνα. Διαπρέπει σ’ αυτό ο Ευάνθης.\n19 Φεβρουαρίου, 2017 στις 18:51\nΑτυχώς το άρθρο δεν αναφέρει την διασκευή του Γιώργου Καμβύση (ο καημός της φυλακής), που νομίζω είναι και η καλύτερη όλων:\nΣτο συγκεκριμένο λέει Φραγκοσυριανιά, αντί Αλατσατιανή ή Καλαματιανή.\n19 Φεβρουαρίου, 2017 στις 19:10\nΌσα φόρουμ, φόρα, κατηφόρα κι αν οργανώσουν οι αριστεροδεξιές καλύβες και παράγκες, για να συγκαλύψουν ή να αποκαλύψουν τι έγινε «τότε», όσες λέξεις κι αν ξοδέψουν, δεν πρόκειται να πουν περισσότερα και αληθινότερα απ’ όσα είπε ο Αναγνωστάκης στη «Λέξη», τ.186:\n«Πιστεύω, και δεν είναι η πρώτη φορά που το λέω, πως δεν έχει γραφτεί ή, μάλλον, δεν έχει εικονογραφηθεί με κάθε εκφραστικό μέσο η ιστορία της περιόδου 1946-1950 και λίγο μετά. Δεν πρόκειται μόνο για τα γεγονότα, που κι αυτά κηλιδώνονται, ωραιοποιούνται ή ξαναπλάθονται με τα σημερινά μέτρα, όσο το κλίμα, η ατμόσφαιρα, η καθημερινότητα, που είναι πράγματα άπιαστα και για τον πιο ευσυνείδητο αλλά μεταγενέστερο μελετητή ή ιστορικό. Πιστεύω ότι η περίοδος του εμφύλιου στην Ελλάδα υπήρξε η πιο σκληρή, η πιο τραγική, η πιο άγρια, θα πρόσθετα και πολλά άλλα επίθετα ακόμη όπως ταπεινωτική ή ανέντιμη, μέσα σε ολόκληρη τη νεοελληνική ιστορία. Μ’ όλη τη δραματικότητά της η κατοχή ήταν και μια εποχή έξαρσης, ανάτασης, ελπίδας. Τα ανθρωπάκια έγιναν ξαφνικά Άνθρωποι, ο μικρός κι ανώνυμος τεντώθηκε στα όρια του μεγαλείου. Στην περίοδο του εμφύλιου οι άνθρωποι εκβιάστηκαν να γίνουν ανθρωπάκια, οι μεγάλοι να σκύψουν, να ταπεινωθούν, να τσακίσουν, να γίνουν ανώνυμος πολτός…Υποχρεωθήκαμε να πιούμε ως τον πάτο το ποτήρι της απανθρωπίας. »\nΤι να μας πουν τώρα οι «αντικειμενικοί» προφεσόροι στα συνέδριά τους μεταξύ εσπρέσο και ηλεκτρονικού τσιγάρου…\n19 Φεβρουαρίου, 2017 στις 19:34\nΕκείνο που είναι αξιοσημείωτο για την περίπτωση του εμφυλίου και την αποτύπωση του στην τεχνη είναι ότι η πλευρά της αριστεράς έδωσε δυνατά έργα στην ποίηση ,την μουσική,τη λογοτεχνία τον κινηματογράφο που αντέχουν στο χρόνο.Η άλλη πλευρά ελάχιστα από όσο γνωρίζω τουλάχιστον.Ενα πάθος για κοινωνική δικαιοσύνη ,το εμείς πάνω από το εγώ όπως έλεγε κάποιος,άσχετα από τους χειρισμούς και την εξέλιξη.Σ αυτά μπορούμε να αποδώσουμε τα έργα που εμπνέονται από αυτόν και από την αντίσταση φυσικα.\n19 Φεβρουαρίου, 2017 στις 19:46\nEπανήλθα στη βάση μου και ευχαριστώ για όλα τα σχόλια!\n30-31 Μπαρ λε Ντυκ\n35 Τι φοβερό απόσπασμα που είναι αυτό!\n38 !!! Αυτό όχι απλώς αγγιζει τα όρια της απατεωνιάς, αλλά μπαίνει και στο κέντρο.\n47 Υπήρξαν κάποια έργα στη δεκαετία του 50 όπως η Τειχομαχία του Φραγκόπουλου (δυσεύρετη πια, την αποκήρυξε ντε φάκτο κι ο ιδιος)\n19 Φεβρουαρίου, 2017 στις 19:51\nΗ ιστορία γράφεται από τους νικητές, Ντίμι, αλλά η ποίηση από τους ηττημένους, έτσι δεν λένε; Κι έτσι είναι. Στο πάλαι ποτέ σοβιετικό μπλοκ σημαντική λογοτεχνία (με το αίμα τους) δημιούργησαν οι αντικαθεστωτικοί, ενώ ο σοσιαλιστικός ρεαλισμός ήταν σκέτη προπαγάνδα.\n19 Φεβρουαρίου, 2017 στις 20:11\nΉ αναθεώρησαν το αρχικό κείμενο βλ. Καστρινάκη http://alexandria.thinking.gr/wp-content/uploads/2015/12/tomos-fleischer-contents.pdf\nόπου διαβάζω οτι «κατα τον φίλο του Ρούφο, ο Φραγκόπουλος για ένα διάστημα «αριστέριζε»».\n19 Φεβρουαρίου, 2017 στις 20:17\n47, 48: Καλά βιβλία είναι και η «Πυραμίδα 67» του Ρένου Αποστολίδη, «Τα δόντια της μυλόπετρας» του Νίκου Κάσδαγλη και η «Πολιορκία» του Αλέξανδρου Κοτζιά. Δεν μου άρεσε ιδιαίτερα η πολύ μεταγενέστερη «Ορθοκωστά» του Βαλτινού.\n19 Φεβρουαρίου, 2017 στις 20:31\nΠολύ δυνατό λογοτεχνικό έργο είναι «οι λησταί στα πρόθυρα των Αθηνών» του Μ. Καραγάτση.\n19 Φεβρουαρίου, 2017 στις 20:36\n50 Ο Φραγκόπουλος αριστέρισε για τα καλά αργότερα, όταν ο Ρούφος είχε πεθάνεοι\n51 Η Πυραμίδα δεν είναι ακριβώς «από την άλλη πλευρά»\n19 Φεβρουαρίου, 2017 στις 20:43\n40 [Ποιος άραγε έγραψε τους στίχους και τη μουσική στο ταγκό «Γύρνα ξανά»;]\nΟ Θόδωρος Αγγελόπουλος περιγράφει το γύρισμα της μεγάλης σκηνής του χορού (στο βίντεο που ακολουθεί, από 7:23 έως 9:20) σε συνέντευξή του στην ΕΡΤ για τον Θίασο. Σχετικά με τα τραγούδια της σκηνής λέει:\n«Τα ξέραμε από την Κατοχή. Ο Λουκιανός για άλλους λόγους, εγώ τα είχα στα αυτιά μου γιατί μέσα στην εποχή του Δεκέμβρη του 44 ήμουνα σε μια γειτονιά που από πάνω είχε τους μπουραντάδες, όπως λέγαμε τους αστυνομικούς που συνεργαζόντουσαν τότε, κι από κάτω είχε τους Ελασίτες. Ήμασταν στη μέση».\n53. Όχι, προσπαθεί να μην ταυτιστεί με καμιά πλευρά. Δεν ταίριαζε και στην ιδιοσυγκρασία του Αποστολίδη η στράτευση, δεν έριξε ούτε μια σφαίρα στον εμφύλιο, αν και φαντάρος του κυβερνητικού στρατού.\n19 Φεβρουαρίου, 2017 στις 20:48\n55 Υπολογίζεται ότι στον Β’ Π.Π. για κάθε αμερικανό στρατευμένο που εμπλεκόταν σε εχθροπραξίες αντιστοιχούσαν επτά που δούλευαν στα μετόπισθεν. Στις σημερινές επιχειρήσεις η αναλογία μπορεί να φτάσει και το 1:50. Συχνά επειδή οι άμεσα εμπλεκόμενοι είναι λιγότεροι του συνήθους, λόγω της εμπλοκής στη μάχη και μισθοφόρων «εργολάβων», που βέβαια αξιοποιούν την κοινή επιμελητεία αλλά δεν λογίζονται ως στρατιώτες..\n19 Φεβρουαρίου, 2017 στις 21:10\n50. Μαρία, μήπως μπορείς, αν δεις το σχόλιο, να εξηγήσεις τι ακριβώς είναι αυτά τα περιεχόμενα που ανέβασες ;;; και πώς μπορεί κανείς να προμηθευτεί το συγκεκριμένο βιβλίο ;; Είναι τιμητικός τομος για το Φλάισερ ;; Ειναι κάτι άλλο ;;; Μου φαίνονται κάπως ετερόκλητα τα περιεχόμενα (Μαραντζίδης και Χανδρινός μαζί ;;;). Θα με φάει η περιέργεια.\nΚατά τα άλλα, τα γνωστά (έτσι γενικώς). Α, και ωραία ανάρτηση. Μόνο που διέγειρε πάλι τα γνωστά ενσωματωμένα ανίκητα αντανακλαστικά. Δε φταίει όμως η ανάρτηση για αυτό (θέλω να πιστεύω).\n19 Φεβρουαρίου, 2017 στις 21:26\n57. Οκ. Μαρία, το βρήκα. Πρέπει να είναι αυτό. http://www.culturenow.gr/42423/h-makra-skia-ths-dekaetias-toy%CE%8440-polemos-syllogiko Το σχόλιο περι ετερόκλητων κειμένων ισχύει. Αναρωτιέμαι αν ο Φλάισερ είχε εγκρίνει ή έχουμε περίπτωση όπως Καθημερινή. Ψύλλοι στ΄ άχυρα.\n19 Φεβρουαρίου, 2017 στις 21:27\n19 Φεβρουαρίου, 2017 στις 21:28\nΣπαθόλουρε, ευχαριστώ για τον κόπο και το χρόνο.\n19 Φεβρουαρίου, 2017 στις 21:34\nΔημ.Πετσετίδης 2014,σε τοπικό κανάλι της Σπάρτης. Από το 1:22. (στην αρχή έχει διαφημίσεις)\nΚαμία σχέση με περίπτωση Κ.\nΠρόκειται για επεξεργασμένες ανακοινώσεις του συνεδρίου που οργάνωσε το Τμήμα Ιστορίας και Αρχαιολογίας απο τις 8 έως τις 10 Νοεμβρίου του 2012, για να τιμήσει τον Φλάισερ που συνταξιοδοτήθηκε.\n19 Φεβρουαρίου, 2017 στις 21:38\nΕυχαριστώ πολύ Μαρία. Οπότε φαντάζομαι το ετερόκλητο προκύπτει στα πλαίσια του επιστημονικού διαλόγου. Καλό βράδυ.\n19 Φεβρουαρίου, 2017 στις 21:41\nΚι εδώ στο Αξιον εστί «Οι πεζογράφοι της επαρχίας»Πετσετίδης Δημήτρης-Ινστιτούτο Σπάρτης\n19 Φεβρουαρίου, 2017 στις 21:47\nΧ. Καράογλου: Αλληλογραφία Ρούφου-Φραγκόπουλου\n19 Φεβρουαρίου, 2017 στις 21:53\n@ 49 Γιάννης Κουβάτσος\nΜα και η άλλη πλευρά έχει βγάλει αριστουργήματα, αλλά δεν έχουν διαφημιστεί και προωθηθεί όσο των αντιθέτων.\nΝα ένα : Αναφορά σε σκύλο (όχι στον δικό μας Σκύλο )\n19 Φεβρουαρίου, 2017 στις 21:54\nΚάπου εδώ θυμήθηκα που είχα δει τον κ. Πετσετίδη… Στην τηλεόραση, σε εκπομπή που παρουσίαζε νέους πεζογράφους. Θυμήθηκα ότι μου είχε αρέσει πολύ ο τρόπος αφήγησής του και γραφής του.. αυτά μόνο…\n19 Φεβρουαρίου, 2017 στις 22:08\nΚαλά, Ρίβα, δεν θα έλεγα αριστουργήματα τα , τέλος πάντων, έργα του Χιδίρογλου. Ούτε καν λογοτεχνία. Πάλι τρολάρεις, ε; 😊\n19 Φεβρουαρίου, 2017 στις 22:16\n@ 68 Γιάννης Κουβάτσος\nΜε την έννοια ότι αγγίζει τον αναγνώστη.\nΧιδίρογλου είναι το κανονικό όνομα του «Ίωνα Τυρταίου» που έγραψε το «Αναφορά σε σκύλο» ;\n19 Φεβρουαρίου, 2017 στις 22:18\n65 ‘Εχει ενδιαφέρον αυτή η αλληλογραφία, που συνεχίζεται η δημοσίευσή της σε επόμενα τεύχη της ΝΕστίας (όχι από τον Καράογλου)\n19 Φεβρουαρίου, 2017 στις 22:26\nΝαι, Χιδίρογλου. Αγγίζει τον αναγνώστη; Περίεργα γούστα έχεις, φίλε. 😊\nΠού είναι μπαμπάς μαμά, γιατί λείπει τόσο καιρό; Στο νησί παιδί μου στο νησί, και τι κάνει εκεί δουλεύει; Ναί δουλεύει για να μας στέλνει λεφτά να παίρνουμε φαΐ να τρώμε. Ναι όμως φαΐ δεν τρώμε κάθε μέρα και το ψωμί το αγοράζουμε με το δίφραγκο που παίρνει ο Τάκης που μοιράζει πάγο το απόγευμα μετά το σχολείο, χθές πήγα κι εγώ μαζί και βοήθησα στο μοίρασμα κι ο κυρ Στέλιος ο παγοπώλης που είναι και παγωτάς, μας έδωσε ένα παγωτό πύραυλο, αυτόν με τα φυστίκια επάνω που μ’ αρέσουν, κι ο Τάκης μ’ άφησε να τα φάω όλα και μια μεγάλη δαγκωνιά στην γύρω σοκολάτα και στο χωνάκι μπισκότο μαζί με παγωτό, γέμισε το στόμα μου και πάγωσαν η γλώσσα και τα μάγουλά μου γιατί δεν το μάσησα το παγωτό, το άφησα να λιώσει μόνο του για να αργήσει να τελειώσει. Ο Τάκης έκανε μιά τρύπα από κάτω στο χωνάκι και ρούφαγε από κεί το παγωτό,- γιατί το τρώς έτσι; – είναι πιο νόστιμο,- θα μου δώσεις κι εμένα μια ρουφηξιά; – εσύ έφαγες την μερίδα σου κι ολα τα φυστίκια, – μια ρουφηξιά μόνο, μια μικρή για δώ πόσο νόστιμο είναι, άντε έλα αλλά μικρή έτσι; αλλιώς δεν θα σου ξαναδώσω. Το πήρα με λαχτάρα και ρούφηξα μια μικρή όπως συμφωνήσαμε, κι έτρεξε το λιωμένο παγωτό στο στόμα μου, αλήθεια μου είπε ήταν πιο νόστιμο, μ’ αγαπάει ο Τάκης μαμά. Αφού στέλνει ο μπαμπάς λεφτά, γιατί δεν μου δίνεις να πάρω έναν πύραυλο να τον φάω μόνος μου; τ’ άλλα τα παιδιά κάθε μέρα τρώνε παγωτό.\nΘα βγάλεις το σκασμό ρε; μη με γανιάζεις συνέχεια, άσε με στη δυστυχία μου, πήγαινε να διαβάσεις μη φάς κάνα χαστούκι, πάλι 4 πήρες στην ορθογραφία, γιατί δεν τη μαθαίνεις; τι θα γίνεις αμα μεγαλώσεις και δεν ξέρεις γράμματα; Ξέρω γράμματα, κι άμα μεγαλώσω θα φύγω και θα γυρίσω ολο τον κόσμο. Κοίτα να ξεστραβωθείς να βγάλεις το δημοτικό και να μάθεις καμιά τέχνη κι ασε τα ταξίδια, γιατί αλλιώς θα σε φάει η πείνα κακομοίρη μου, ΚΑΙ ΜΑΚΡΙΑ ΑΠ’ ΤΑ ΚΟΜΜΑΤΑ, αυτά μας κατάστρεψαν.\nΉταν μια κρύα νύχτα του Φλεβάρη, έξω φύσαγε διαολεμένα κι ο αέρας που έμπαινε από τις χαραμάδες του ξύλινου προσφυγικού χαμόσπιτου της Καισαριανής, σφύριζε σαν άγριο φίδι. Κουκουλωμένοι στο μοναδικό κρεβάτι του μοναδικού δωματίου με την μάνα μου και τον αδερφό μου, με κάτι λιανές ξεφτισμένες κουβέρτες, προσπαθούσαμε να κοιμηθούμε αλλά τα «φίδια» που σφύριζαν με τρόμαζαν και δεν μπορούσα να κλείσω μάτι, ήθελα να κλάψω αλλά φοβόμουν μη ξυπνήσω τους άλλους, κι έτσι άρχισα να τραγουδάω με τη σκέψη μου το Έχω μια αδερφή, που είχαμε μάθει την προηγούμενη μέρα στο σχολείο, κι όταν έφτασα στο Και τώρα που μπορώ, το όπλο να κρατώ, πήρα τα πάνω μου και δεν φοβόμουν πια τα φίδια, αν τα έβλεπα θα τα πυροβολούσα, μ’ αυτή τη σκέψη αποκοιμήθηκα.\nΔεν ξέρω πόση ώρα πέρασε όταν ξυπνήσαμε τρομαγμένοι από τα δυνατά χτυπήματα στην πόρτα και τις αγριοφωνάρες που έλεγαν να ανοίξουμε.\nΠοιός είναι; ρώτησε τρομαγμένη η μάνα μου, αστυνομία, ανοίχτε γαμώ το κερατό σας, ανοίγει και μπήκαν δυο αστυνομικοί με τον πατέρα μου που ήταν ξυπόλυτος, και του έδωσαν μια σπρωξιά που έπεσε κάτω φωνάζοντας από τον πόνο γιατί του είχαν βγάλει τα νύχια στα χέρια και τα πόδια. Πάρτο το ρεμάλι σου και κοίτα να του βάλεις μυαλό. Η μάνα μου άρχισε να φωνάζει, καθάρματα τι του κάνατε; Κώστα μου Κώστα μου, ο αδερφός μου πεσμένος πάνω του να κλαίει φωνάζοντας μπαμπάκα μου, κι εγώ σε μια άκρη να κοιτάζω τους αστυνομικούς χωρίς να φοβάμαι αλλά και χωρίς να κλαίω, από μικρός είχα σταματήσει να κλαίω για τέτοια πράγματα. Ο ένας αστυνομικός που με είδε να μη κλαίω ήρθε κοντά μου, πόσο χρονό είσαι ρε; – δέκα, – μήπως είσαι κουμουνιστής σαν τον πατέρα σου; – ;;;;; – κοίτα να γίνεις καλός άνθρωπος γιατί αμα γίνεις κουμουνιστής, θα σου βγάλω κι εσένα τα νύχια και θα σου κόψω και τ’ αυτιά, Τ’ ΑΚΟΥΣΕΣ; και μούδωσε μια φάπα.\nΗ μάνα μου όρμησε πάνω του, άσε ήσυχο το παιδί μου ρε κάθαρμα, – κι αυτός τις λέει, σκάσε μωρή πουτάνα και της δίνει μιά μπάτσα στο πρόσωπο, θα βάλω φωτιά να σας κάψω σαν τα ποντίκια παλιοκουμούνια. Ο αδερφός μου μόλις είδε την μάνα μας ματωμένη φώναξε ΜΑΝΟΥΛΑ, ο πατέρας μου ενα κουβάρι που βόγγαγε, εγώ ακίνητος κι αμίλητος να κοιτάζω, κι ο αστυνομικός φρενιασμένος να φωνάζει, θα σας σκοτώσω κουμούνια, θα σας σκοτώσω και θα σας κάψω παλιοκουμούνια.\nΟ άλλος αστυνομικός τον τράβηξε, έλα ρε Βάγγο πάμε, χέστους δεν βλέπεις σε τι χάλια είναι; Τουφέκισμα θέλουν ρε όλοι τους, φίδια είναι μικροί μεγάλοι, ένα βράδυ που θα κοιμάστε, θα έρθω να σας βάλω φωτιά να σας κάψω καθήκια.\nΠοτέ δεν θα ξεχάσω το άγριο και θολωμένο του βλέμμα, και την απορία μου, πώς και γιατί γίνονται έτσι οι άνθρωποι.\nΜετά από μερικούς μήνες, μια μέρα που γύρισα από το σχολείο δεν βρήκα τον πατέρα μου στο σπίτι. Μαμά πού είναι ο μπαμπάς; – έφυγε – πού πήγε στο νησί; ναι στο νησί, – για δουλειά; – ναί – αφού δεν τον πληρώνουν καλά γιατί πηγαίνει εκεί; Σκάσε πια ρε, δεν έχεις μαθήματα να διαβάσεις; θα διαβάσω το βράδυ, τώρα δεν μπορώ, έπιασα δουλειά στο μπακάλικο του κυρΠαναγιώτη, θα τον βοηθάω στην αποθήκη και θα πηγαίνω μερικα ψώνια σε σπίτια, θα μου δίνει ένα δίφραγκο και κάθε Σάββατο κι ένα ζαμπονάκι ζβάν. Να προσέχεις, μη φοβάδαι προσέχω δ3κα χρονών είμαι δεν είμαι μικρός.\n19 Φεβρουαρίου, 2017 στις 22:34\nΔεν μου άρεσε εκεί που έλεγε κακά λόγια για τον Απόστολο Παύλο (ότι δηλαδή έσερνε πολύ γυναικομάνι πίσω του με πονηρό σκοπό). Τώρα που το θυμήθηκα θα βρώ τις σελίδες και θα τις σκίσω. Έπειτα θα τις κάψω ! 🙂 🙂\n19 Φεβρουαρίου, 2017 στις 22:49\nΣκίστο όλο, κορώνι. Σοσιαλιστικός ρεαλισμός της άλλης πλευράς είναι.\n19 Φεβρουαρίου, 2017 στις 22:50\n# 36 – Δεν έχει καμιά αξία η αλήθεια της προσωπικής μαρτυρίας, ούτε τα μαρτύρια των προσώπων, ούτε τίποτα. Σημασία έχουν η ιστορική νομοτέλεια και τι λέει το Κόμμα. Άλλωστε, αν δεν σπάσεις αυγά, δεν φτιάχνεις ομελέτα. Και δεν έχει σημασία αν θέλουν ή δεν θέλουν να σπαστούν τ’ αυγά. Ποιος τα …ρωτάει ή γενικώς τα …άει.\nκάνει κακός οδηγός ο φανατισμός.\n(Αν δεν θέλεις να διαβάσεις κάτι που σου προτείνουν, δεν είναι κακό. Αλλά μην σχολιάζεις, ντε και καλά, κάτι που δεν διάβασες ή δεν κατέχεις. Δεν το κάνεις σπάνια.)\n19 Φεβρουαρίου, 2017 στις 22:51\n75 -> με αναφορά στο # 34\n19 Φεβρουαρίου, 2017 στις 23:01\nΞέρεις αν ο διασκεδαστής είχε συγγένεια με τον Νίκο Χ. τον και μαύρο του Μεϊμαράκη;\n20 Φεβρουαρίου, 2017 στις 00:11\n-Σε λίγο θα περάσει το τραίνο με τους κρατούμενους που τους πάνε στη Μακρόνησο εξορία είπε ο πατέρας,απευθυνόμενος κυρίως στη μητέρα μας.\n-Θα είναι και ο δάσκαλος από το χωριό,ο Πανάγος.\n-εγώ τον θυμάμαι είπα\n…Την ίδια τύχη είχε και η μεγάλη μου ξαδέλφη η Ακριβή,από το χωριό-θυμάσαι,εκείνη που έδωσε νερό στους καπετάνιους αντάρτες, που στρατολογούσαν παλληκάρια για τον αγώνα της λευτεριάς.Μόνο που εκείνη είχε καλύτερη τύχη από το δάσκαλο.Παντρεύτηκε το Φ. από το χωριό,που υπηρετούσε στη χωροφυλακή.Τί ειρωνία της τύχης!Έκανε όμως οικογένεια…\nΔιαβάζω τα παραπάνω ανυποψίαστη σ΄ένα βιβλιαράκι 150 σελίδων που το τύπωσε ο ίδιος ο συγγραφέας (ήταν τυπογράφος) κι όπου αφηγείται σαν σε παραμύθι τη ζωή του.Γεννημένος το 1937, τον στέλνουν την Κατοχή σ΄ένα χωριό της Αρκαδίας ,στου παππού του και επιστρέφει 10 χρονών στην Αθήνα, στη Φιλαδέλφεια, στην υπόλοιπη οικογένειά του, και ειν΄απ΄το μπαλκόνι τους που βλέπει τα τραίνα (για το Λαύριο, καταλαβαίνω). Απευθύνεται και εξιστορεί σαν παππούς πια,στο πρώτο του εγγόνι. Μοίρασε και μερικά αντίτυπα στους συγγενείς. Πριν 4-5 χρόνια αυτό,αλλά πέφτει στα δικά μου χέρια τη μέρα του ετήσιου μνημόσυνου του, στο σπίτι πρώτης εξαδέλφης μου από το συζυγικό σόι. Κάποιος αναφέρθηκε στο βιβλίο,κάποιος το έσυρε από ένα ράφι, το πήρα κι άρχισα, αραχτή σε μια άκρη, το διάβασμα, περισσότερο σαν άλλοθι, ν΄απομονωθώ από το οικογενειακό μπλαμπλα της περίστασης.\nΓια το δάσκαλο Πανάγο λέει μετά ότι επέστρεψε από τη Μακρόνησο όταν δόθηκε αμνηστεία αλλά δε διορίστηκε ποτέ.’Ανοιξε γραφείο κηδειών και δεν έκανε οικογένεια. Μα η θεία η Ακριβή; Στη Μακρόνησο;! Κοντά τριάντα χρόνια είμαι νύφη στο σόι κι ούτε λέξη γι΄αυτό! Πέθανε πριν λίγο καιρό. Από ένα επιθετικό πάρκινσον κατέρρευσε γρήγορα,μέσα σε φριχτές αγωνιώδεις παραισθήσεις, μάθαινα.Και της είχα μια αγάπη ιδιαίτερη.Ξαφνικά καταλαβαίνω πως στη μεγάλη βαλανιδιά, στην αυλή που πότισε τους αντάρτες και την είδαν οι χίτες, μάς είχε κάνει, το1990 θα ήταν, το τραπέζι με ζυμωτό ψωμί και πετεινό κοκκινιστό,φιλεμένο απ΄άλλη συγγενή,αφού κι εκείνη έμενε μόνιμα στην Αθήνα και κατέβαινε εκεί το καλοκαίρι,κι όχι πάντα,θυμάμαι. Πάω στην κουζίνα στην ξαδέλφη μου που ετοίμαζε για φαγητό: η μαμά σου ήταν μακρονησιώτισσα; Ναι,μου λέει. Ενάμισι χρόνο έφαγε άγριο ξύλο.Αλλά λέγονται αυτά;\n20 Φεβρουαρίου, 2017 στις 00:14\nKΩΣTAΣ BΟYΛΓAPHΣ KATA ΘANAΣH BAΛTINΟY\nO Eμφύλιος άνοιξε πληγές… στο χαρτί\n20 Φεβρουαρίου, 2017 στις 00:20\nΕμένα μου άρεζε ! 🙂\nΔεν σου άρεσε εκεί που βασάνιζαν την Ηλέκτρα και δεν πήγαινε κανείς να την βοηθήσει και τελικά πήγε ο δεσπότης ;\nΔεν μίσησες τον Μπουραντά και μετά λίγο ηρέμησες που και αυτός είχε τραβήξει τα δικά του στην Μεσσηνία ;\nΔεν σου άρεσε εκεί που ο Λαμέρας έμαθε ότι ο γνωστός του πατέρα του ήταν στον Μελιγαλά και είχε σκοπό να μην τον βοηθήσει, αλλά τελικά θυμήθηκε το χεράκι του κοριτσιού στο δικό του και έκανε το καλό ;\nΕκεί με τον νεαρό που τον σκότωσαν χωρίς να τον ξέρουν και τον έγδυσαν, δεν θύμιζε λίγο τα συναισθήματα του νεκρού που κοίταζε τον ουρανό και περιέγραφε ο Τολστόι στην μάχη του Αούστερλιτς ;\nΟ πατέρας Λαμέρας που βοήθησε τον αριστερό συγχωριανό του ;\nΟ μπάρμπας που πολέμησε σε 3 πολέμους :\n-Έλα να πολεμήσουμε.\n-Για ποιον ;\n-Για την ελευθερία.\n-Ποιος με καλεί ;\n-Για το έθνος.\n-Α, εντάξει πάμε.\n-Για τον βασιλιά.\n-Πάλι η πατρίς ;\n– Τι θα πεί «πάλι η πατρίς ;» . Ο βασιλιάς είναι η πατρίς.\n-Α, να με συμπαθάτε, αγράμματος είμαι. Πάμε.\nΠλάκα είχαν ο Μήτρος ( «Α, Μήτρου είσαι οχτρός του λαού μ’ είπαν και μ’ έφεραν εδώ… ), η τσαρική Ρωσίδα, το εύρημα με το αστέρι που πήγαινε στον ουρανό, το Πειραιωτάκι με το χιούμορ κ.λπ.\n– διεστραμένοι ιερείς\n– αιμομιξία με ξαδέρφη\n– δεν συνεχίζεις φυσικά να αγαπάς την γυναίκα που σκότωσε όλους τους δικούς σου\n– εκτός πραγματικότητας ότι οι παρακρατικοί πληρώνονταν από τους Άγγλους\nΤαινία θα μπορούσε να γίνει.\n20 Φεβρουαρίου, 2017 στις 00:29\nH πεζογραφία του Θανάση Bαλτινού, ο μεταμοντερνισμός και το ιστοριογραφικό πρόβλημα\n20 Φεβρουαρίου, 2017 στις 00:39\nΝα σου πω, Ρίβα, τι μου άρεσε; Στο διήγημα «Νυχτερίδα στο σακάκι» από τη συλλογή «Νοέμβριος», ο Γιώργος Σκαμπαρδώνης αναφέρεται στον απόστρατο αξιωματικό νονό του. Στην κηδεία του, λοιπόν, ο γιος του λέει:\n«Ήταν πράγματι πολύ γενναίος. Το λέγανε όλοι, φαντάροι και αξιωματικοί. Θρύλος στα χρόνια του. Έδωσε πολλές μάχες, τραυματίστηκε βαριά, τρεις φορές. Στη Νάουσα, στα Κερδύλλια και στη Ρεντίνα. Αλλά μια μέρα που είχε πιει πολύ, ο ίδιος μου εξομολογήθηκε πως έβγαλε όλο τον Εμφύλιο – λοχαγός – με άδειο πιστόλι».\nΓιατί η λογοτεχνία πρέπει να υπηρετεί μόνο την ομορφιά και την ανθρωπιά, να μη γίνεται όργανο της προπαγάνδας κανενός. Γιατί τότε δεν είναι λογοτεχνία, είναι κομματική μπροσούρα.\n20 Φεβρουαρίου, 2017 στις 01:44\n# 79 – δεν είναι ελληνική πατέντα. Τα συστατικά και η μέθοδος έχουν χρησιμοποιηθεί προ πολλού σε χώρες που, σε αντίθεση με τη δική μας, μετά το Β’ ΠΠ ανελαβαν την εξουσία οι αντιφασιστικές πολιτικές δυνάμεις.\nΣτη δική μα δεν υπήρχε τέτοια ανάγκη στα ’60-’70’ς. Κυβερνούσαν οι πολιτικοί και φυσικοί απόγονοι των ταγματαλητών. Μετέπειτα, ναι. Και τσουπ!\nΕν ολίγοις η συνταγή προβλέπει μερικά ή και όλα από τα παρακάτω :\n1) όλοι πατριώτες ήσαντε και το καλό της πατρίδας θέλαν και οι φασίστες και οι αντιστασιακοί.\n2) Οι συνεργάτες των κατακτητών θέλαν να έχουν λόγο στη διοίκηση, όχι για προσωπικό όφελος αλλά για να προλάβουν τα πολύ κακά και να για κάνουν καα καλό.\n3) Αν πρόκειται για καραφασίστες, βαφτίζονται απλά αντικομμουνιστές και έτσι ό,τι έγκλημα έκαναν το έκαναν για να γλυτώσουν τη χώρα από τον κομμουνισμό, τους Ρώσους κοκ.\n4) δεν θα γινονταν οι συμφορές αν κάθονταν στ’ αυγά τους οι αριστεροί/κομμουνιστές.\nΗ σάλσα για δέσιμο είναι λύπη, θλίψη, οδύνη για το αίμα των πατριωτών όλων των πλευρών, «αντικειμενικές» αναφορές σε εγκλήματα εκατέρωθεν ώστε δια της συμψηφίσεως και λοιπά, απαραίτητος μαιντανός, το ανάθεμα στη διχόνοια και παρόμοιες εθνικοπατριωτικές αναγουλιάρικες παπαριές.\n20 Φεβρουαρίου, 2017 στις 01:59\n-> # 83 – Τα 1) και 3) παίχτηκαν στην υπερασπιστική γραμμή των κατηγορούμενων για εγκλήματα ναζιστών στην ίδια τη Γερμανία ήδη από ’45 και βέβαια ξεσάλωσαν αργότερα. Με την αρχή του ’50 και στα πλαίσια της απόφασης για οριστική διαίρεση της Γερμανίας στα δύο από την πλευρά των Αμερικανών (υποστηριζόμενης από το rollback) είχε σουξέ το 3).\nΤα 3) και 4) σε συνδυασμό με λίγο από 1) είναι η θεωρητικοποιημένη συνταγή ά λα Νόλτε.\nΤα 1), 2) και 3) είναι μενού Ντε Φελίτσε, ιδιαίτερα όσον αφορά το ξέπλυμα των εγκλημάτων στα πλαίσια της διοίκησης της ρεπούμπλικας του Σαλό.\nΆλλοι, όπως ο Πάνσα, είναι επιπέδου δημοσιογράφου-ιστορικού Καθημερινής και παρόλο που ετο ετοιμάζει τη «σάλσα» με δεκάδες βιβλία, για τα οποία αμφιβάλλω αν είναι καν δικά του, εννοώ με το χεράκι του.\n20 Φεβρουαρίου, 2017 στις 02:10\nέχει δε ενδιαφέρον το πόσες δίκες στήθηκαν από το μεταπολεμικό παρακρατικό-φασιστικό καθεστώς κατά Ιταλών παρτιζάνων με την κατηγορία της κύριας ευθύνης για την πρόκληση αντιποίνων κατά αμάχων από τις γερμανικές δυνάμεις κατοχής μετά το Σεπ του ’43.\nΣε αυτές τις περιπτώσεις έπαιξε μπάλα το 4). Μιλάμε για νίκη κατά του φασισμού στη Δυτ. Ευρώπη, έτσι;\n20 Φεβρουαρίου, 2017 στις 02:50\nΔεν πρόκειται να ασχοληθώ με την πολιτική.\nΚαι μην επιμένετε!\nΕκτός αν η Πατρίς\nΚι η … κληρωτίς\n20 Φεβρουαρίου, 2017 στις 08:31\nΤο 4). Εγκλήματα κατά αμάχων\nΕνώ με τους μάχιμους;\nΟι 10 χιλιάδες Ιταλοί στρατιώτες στη σφαγή της μεραρχίας Acqui\nΚαι γιατί ρε γμτ ένιωσα όπως μια φορά που χαζεύαμε την κίνηση, όταν σταμάτησε, εδώ στην Αθήνα, ένα μαγκιόρο αμάξι και κατέβηκε ένας νεαρός ντυμένος στην πένα μαύρος. Για να δώσει μερικά κέρματα σ έναν τυφλό ζητιάνο που έπαιζε ακορντεόν στο πεζοδρόμιο.\nΚαι μας χάλασε[;] την ατμόσφαιρα γμτ.\nΟ Γιάννης όμως, ο δικός μας [μαύρος] μας την έφτιαξε\n20 Φεβρουαρίου, 2017 στις 09:41\n20 Φεβρουαρίου, 2017 στις 10:34\nΤο καλό με τούτο το ιστολόγιο είναι ότι δίνει την ευκαιρία να δημοσιεύσεις σχόλια που γεννιούνται με αφορμή το εκάστοτε θέμα σε κάποια επόμενη ανάρτηση. Θέλω να πω ότι δεν χάνεται η… ευκαιρία!\n20 Φεβρουαρίου, 2017 στις 21:21\nΣχόλιο Καλύβα σε τουί δημοσιογράφου που λίνκαρε το άρθρο του Γιανουλόπουλου.\nΣιγα μην είχε πρόβλημα ο Στάθης ο Καλύβας. Τιμή του και καμάρι του.\nΜόνο που νοστάλγησε τις εποχές Γιοσμά και συγκινήθηκε. pic.twitter.com/NxCQfya2hk\n— yiastra (@yiastra) February 20, 2017\n20 Φεβρουαρίου, 2017 στις 21:28\nΕκτός από λαμόγιο, είναι και ηλίθιο το καημένο.\nΚύριε Καλύβα ξεχάστε για λίγο ότι είστε πετυχημένος καθηγητής και πείτε μας, σαν απλός άνθρωπος, θα τα γαμήσουμε τα κομμούνια;\n— adiasistos (@adiasistos) February 20, 2017\n22 Φεβρουαρίου, 2017 στις 18:36\nNewspaper ran an article by a uni historian, challenging @SKalyvas scientific credentials. [Ι'm sure] his tweet has nothing to do with that pic.twitter.com/Hn9gaTuXcR\n— konel_vlachar (@konel_valar) February 22, 2017\n22 Φεβρουαρίου, 2017 στις 18:46\nΌτι είναι λίγο φτηνός και πιασάρικος ο τίτλος, είναι. Αλλά έλεος, δεν είναι σεξισμός να παρατηρείς ότι δύο άτομα θήλεος φύλου είναι και τα δύο γυναίκες!\n22 Φεβρουαρίου, 2017 στις 19:01\nΕίναι σύνηθες οι υλατζήδες, οι υπεύθυνοι για τίτλους κλπ, να χρησιμοποιούν κλισέ* εκφράσεις, είτε τίτλους ταινιών (όπως εν προκειμένω), είτε παραφθαρμένα ρητά ή διαφημιστικά μότο κλπ.\n* από την τυπογραφία προέρχεται, άλλωστε, η λέξη\n23 Φεβρουαρίου, 2017 στις 12:27\n@81. Κρόνι, απολαμβάνω το άρθρο του Παϊβανά και θέλω να σε ευχαριστήσω που μας το πρότεινες!\nΠέθανε, σε ηλικία 77 ετών, ο διηγηματογράφος Δημήτρης Πετσετίδης. Ο Σπαρτιάτης συγγραφέας έφυγε από τη ζωή χτες βράδυ ξαφνικά κι ενώ βρισκόταν στην Αθήνα.https://left.gr/news/pethane-o-diigimatografos-dimitris-petsetidis?utm_source=feedburner&utm_medium=feed&utm_campaign=Feed%3A+leftgr+%28left.gr%29


Η Δύση απέναντι στην πρόκληση του Ισλαμικού Κράτους – Στέφανος Σωτ. Γκίκας\nΟι γεωπολιτικές ανακατατάξεις που εξελίσσονται στην ευρύτερη γεωπολιτική μας περιοχή είναι αξιοσημείωτες. Άσπονδοι εχθροί του χθες, βλέπουν σήμερα τα συμφέροντά τους να είναι ομόρροπα και να συγκλίνουν στον τρόπο αντιμετώπισης του νέου κινδύνου, που δεν είναι άλλος από την δυναμική εμφάνιση του λεγόμενου Ισλαμικού Κράτους.\nΠροειδοποιήσεις ετών δεν ελήφθησαν σοβαρά υπόψη από την Δύση και κυρίως από τους Αμερικανούς, με αποτέλεσμα η στρατηγική που ακολούθησαν οι ΗΠΑ στην περιοχή της ευρύτερης Μέσης Ανατολής να αποδειχθεί – εκ του αποτελέσματος – λανθασμένη. Θυμίζω ότι ο «άξονας του κακού» που διατυμπάνιζε αριστερά και δεξιά ο 43οςΠρόεδρος των ΗΠΑ, Τζωρτζ Μπους ο νεότερος, εμπεριείχε το Ιράν, την Συρία και την Β. Κορέα. Σήμερα 7 χρόνια μετά, Ιράν και Συρία αντιμάχονται το Ισλαμικό Κράτος, το χαρακτηρίζουν τρομοκρατική οργάνωση και επιδιώκουν και αυτά την εξάλειψή του. Η Συρία που εδώ και χρόνια πολεμά τους Τζιχαντιστές, οι οποίοι ελέγχουν πια σημαντικό μέρος των εδαφών της, βλέπει με ευχαρίστηση τους Αμερικανούς ναεπιφέρουν σημαντικά αεροπορικά πλήγματαστους Τζιχαντιστέςμέσα στο έδαφός της, προσφέροντας θέλοντας και μη, «χείρα βοηθείας» στον Άσσαντ, που πριν ένα χρόνο οι ίδιοι βομβάρδιζαν…\nΑπό την άλλη το ΣιϊτικόΙράν βλέπει ως μεγάλη απειλή την άνοδο των Σουνιτώντου Ισλαμικού Κράτους και τάσσεται πλέον με την πλευρά των Αμερικανών στον αγώνα κατά των Τζιχαντιστών. Παλιοί φίλοι, έγιναν φανατικοί εχθροί και τώρα σιγά – σιγά χτίζουν γέφυρες ουσιαστικής επικοινωνίας.\nΚαι μέσα σε αυτές τις ανακατατάξεις, το κουρδικό στοιχείο αποκτά ολοένα και πιο σημαντική βαρύτητα. Οι ΗΠΑ βλέπουν πλέον την δημιουργία ανεξάρτητου Κουρδικού κράτους, αναπόφευκτη, αφού θα πρέπει να στηριχτούν στους Κούρδους για τον αγώνα εναντίον των Τζιχαντιστών. Έχοντας πληρώσει μέχρι τώρα βαρύ φόρο αίματος, οι Κούρδοι που εξοπλίζονται από την Δύση, δεν μπορούν παρά να ετοιμάζονται για πόλεμο διαρκείας. Όμως, ο μέχρι σήμερα ελλιπής εξοπλισμός τους και η ανυπαρξία «δομής στρατεύματος», έφερε ήττες από τους Τζιχαντιστές και πολλά καραβάνια προσφύγωνπρος την Τουρκία, με την κατάσταση πια να αγγίζει τα όρια της ανθρωπιστικής κρίσης. Ακόμη και ο φυλακισμένος στην Τουρκία κούρδος ηγέτης Οτσαλάν, κήρυξε τον πόλεμο κατά των Ισλαμιστών, δίνοντας μια άλλη, συμβολική διάσταση στο θέμα.\nΜε την στρατιωτική εμπλοκή των Αμερικανών και των Ευρωπαίων, αλλά και αρκετώνΑραβικών χωρών δορυφόρων τους να διευρύνεται ποσοτικά και ποιοτικά στην περιοχή, αυξάνονται και οι κίνδυνοι τρομοκρατικών χτυπημάτων αντίδρασης των Τζιχαντιστών στη Δύση. Το ενδεχόμενο αυτό εντείνειτην ανησυχία και φυσικά αυξάνει τα μέτρα ασφαλείας, στις δυτικές πρωτεύουσες. Οι μυστικές υπηρεσίες των δυτικών χωρών, εργάζονται νυχθημερόν και συνεργάζονται προκειμένου να αντιμετωπίσουν όλα τα ενδεχόμενα.\nΗ κατάσταση στην ευρύτερη περιοχή προσομοιάζει με πυριτιδαποθήκη έτοιμη να εκραγεί. Ο φανατισμός, η σκληρότητα, το μίσος περισσεύουν. Το γεωπολιτικό διακύβευμα είναι τεράστιο και δεν είναι λίγοι εκείνοι που προεξοφλούν και χερσαίες επιχειρήσεις «εξάλειψης» των Τζιχαντιστών, εγχείρημα βεβαίως εξαιρετικά δύσκολο και πολύ δαπανηρό.Τις επόμενες εβδομάδες θα δούμε εάν η στρατηγική της Δύσης απέναντι στους Ισλαμιστές θα αποδώσει καρπούς και αν ο «Συνασπισμός των Προθύμων» που σιγά – σιγά συγκροτείται, θα δημιουργήσει τις συνθήκες για την ανάσχεση των φανατικών Ισλαμιστών. Σημαντικό ρόλο σ’ αυτό θα παίξει και η ενίσχυση του κουρδικού στοιχείου.\nΈνα είναι σίγουρο, 100 χρόνια μετά την έναρξη του Α’ Παγκοσμίου Πολέμου, ο πλανήτης κλυδωνίζεται επικίνδυνα και ο κίνδυνος γενικότερης ανάφλεξης είναι πλέον υπαρκτός. Μήπως τελικά η ιστορία επαναλαμβάνεται?\n← Το πάθημα με το ΝΑΤΟ δεν έγινε τελικά μάθημα…\nΗ αναζωπύρωση του Κουρδικού ζητήματος και το Τουρκικό δίλημμα →\nΟι Ένοπλες Δυνάμεις στο «στόχαστρο» της Τρόικας


(P)review No60: Now you see me (Movie) – MonkeyBros\n(P)review No60: Now you see me (Movie)\n6 Σεπτεμβρίου 2013 18 Δεκεμβρίου 2016 Τάσος "ο Αλλοδαπός" Σαμπάρ\nΠες μου ένα άτομο που δεν του αρέσουν τα μαγικά…\nΌχι τα Harry Potter-ικά… Τα δαχτυλουργικά κόλπα. Αυτά που ξέρεις οτι δεν είναι αλήθεια, αλλά που αυτοί οι υπερ ταλαντούχοι άνθρωποι που ονομάζονται μάγοι, mentalist ή illusionist τα κάνουν τρομερά και ωραία που μένεις με το στόμα ανοιχτό.\nΑφού δεν βρήκες, πάμε παρακάτω… Το θέμα των μάγων πάντα σου προσφέρει τη δυνατότητα να φτιάξεις μια τρομερή ταινία. Τα εφέ λειτουργούν υπερ σου και μπορείς να δημιουργήσεις, συναρπαστικές και εντυπωσιακές σκηνές.\nΤρανό παράδειγμα η καλύτερη ταινία του μεγάλου Nolan, το Prestige. Δεν έχω μιλήσει ακόμα για αυτή τη φοβερή ταινία αλλά ψάξτε την επειγόντως.\nΣήμερα θα δούμε μια άλλη ταινία, πιο καινούρια, το ίδιο όμως συναρπαστική.\nΤο Now you see me κέντρισε το ενδιαφέρον μου απο το πρώτο trailer. Φοβερό cast με τον Jesse Eisenberg (για μένα τον καλύτερο νέο ηθοποιό), τον Mark Ruffalo, τον Woody Harrelson και την φανταστική και πανέμορφη Isla Fisher.\nΟι δύο τρεις στιγμές του trailer σε εξιτάρουν, νιώθεις την αδρεναλίνη να ανεβαίνει χωρίς πιστολίδια και τα λοιπά και φυσικά σκέφτεσαι: ΠΩΣ ΣΤΟΝ ΠΟ*ΤΣΟ ΤΟ ΕΚΑΝΕ ΑΥΤΟ?\nΌλα απαντιούνται αριστοτεχνικά στην ταινία με διάφορα flashback και έναν Morgan Freeman (ναι αυτόν που παίζει τα πάντα θεϊκά, ακόμα και τον θεό) που ουσιαστικά είχε τον ρόλο του εξηγητή.\nΤο θέμα είναι ενδιαφέρον. Τέσσερις μάγοι κάνουν ένα show στο Las Vegas με το όνομα οι Τέσσερις Καβαλάρηδες. Κατα την διάρκεια του show θα κλέψουν μια τράπεζα και θα μοιράσουν τα λεφτά στο κοινό.\nΑμέσως το FBI και η Interpol η τράπεζα ήταν στην Ευρώπη) συνεργάζονται για να πιάσουν τους μάγους και να καταλάβουν πως έκαναν το κόλπο/ληστεία.\nΑπο τη μία έχουμε τους τέσσερις μάγους που φυσικά έχουν το υπεροπτικό attitude που λατρεύω και λέω (αν δεν το έχω κάνει ήδη) υιοθετήσω. Τρομερή δουλειά απο τον Eisenberg που τον είχα κόψει και στο Network οτι το έχει πολύ αυτό το ιδιοφυές σπασικλόμουτρο.\nΑπο την άλλη ο κλειστόμυαλος αστυνομικός Mark Ruffalo που έχει δίπλα του την όμορφη προοδευτική Γαλλίδα που θα τον κάνει να ερωτευτεί και να δει τα πράγματα με άλλο μάτι.\nΌσο μπόρεσα, απέφυγα τα spoiler για να έχετε μια ωραία εμπειρία απο αυτήν την ταινία που βασίζετε στη μαγεία του plot twist.\nΤρεχάτε, αλλά προσέξτε, όσο πιο προσεκτικά παρακολουθείς, τόσο λιγότερα βλέπεις.\nps: στη πρώτη σκηνή, εκεί που λέει στη κοπέλα να διαλέξει ένα φύλλο, διάλεξε και εσύ…\n← …και όσο αντέξεις: Περί Φιλ(μ)οσοφίας: Υπάρχουν Φιλοσοφικές ταινίες?\n…και όσο αντέξεις: Περι Φιλ(μ)οσοφίας: Υπάρχουν φιλοσοφικές ταινίες Pt2 →


H Βουλή των Πεντακοσίων της Αθηναϊκής πολιτείας - ΕΒΔΟΜΗ Online\nH Βουλή των Πεντακοσίων της Αθηναϊκής πολιτείας\nΞεφυλλίζοντας την «Ιστορία του Ελληνικού Έθνους» της "Εκδοτικής", έπεσα στο κεφάλαιο που αφορά, το αρχαίο Αθηναϊκό πολίτευμα. Ο Δράκοντας και ο Σόλωνας, αυστηροί μα δίκαιοι νομοθέτες...\nH Βουλή των Πεντακοσίων της Αθηναϊκής πολιτείας σε παράλληλη σύγκριση\nΞεφυλλίζοντας την «Ιστορία του Ελληνικού Έθνους» της "Εκδοτικής", έπεσα στο κεφάλαιο που αφορά, το αρχαίο Αθηναϊκό πολίτευμα. Ο Δράκοντας και ο Σόλωνας, αυστηροί μα δίκαιοι νομοθέτες, έβαλαν τις βάσεις της λειτουργίας μιας δημοκρατίας, που στόχευε στη δικαιοσύνη, στη νομική ισότητα και στην προστασία του αδύνατου λαού. Κι εκείνο που μου έκανε εντύπωση, είναι ότι τον 5ο και 4ο αιώνα π.Χ. είχαν δώσει στην τάξη των εργαζομένων, - "των θητών" όπως αποκαλούσαν τους προλετάριους - εκείνα τα πολιτικά δικαιώματα, για τα οποία η "Τρίτη τάξη" των Γάλλων το 1789 μ.Χ. αγωνίστηκε και με κοινωνική αιματηρή επανάσταση κατάφερε να τα αποκτήσει...\nΞεφυλλίζοντας λοιπόν την Ιστορία, το μάτι μου σταμάτησε στο «η Βουλή των Πεντακοσίων». Η Βουλή, ήταν ο προστάτης του πολιτεύματος και ο παραστάτης της Εκκλησίας του Δήμου. Εκεί, γινόταν η επεξεργασία όλων των θεμάτων, καθώς και των νόμων, που επρόκειτο να έρθουν για συζήτηση στον Δήμο. Δηλαδή στη Βουλή, γινόταν η προετοιμασία και η Εκκλησία του Δήμου αποφάσιζε. Η δουλειά της Βουλής, δεν σταματούσε εδώ. Είχε στη δικαιοδοσία της και την εποπτεία και τον έλεγχο των αρχών της πολιτείας. Συγχρόνως ήταν υποχρεωμένη και μπορούσε να παρακολουθεί την εκτέλεση των αποφάσεων της Εκκλησίας. Λογικό λοιπόν ήταν, η επιλογή αυτών των αντιπροσώπων, να γινόταν με πολύ προσεκτικό τρόπο και βάσει κανόνων καθορισμένων και ομόφωνα θεσπισμένων:\nΈπρεπε η ηλικία τους, να είναι τουλάχιστον τριάντα ετών και να είναι γνήσιοι πολίτες. Η εξουσία τους, διαρκούσε ένα χρόνο μονάχα. Η Αθήνα ήταν χωρισμένη σε δέκα Φυλές. Κάθε χρόνο, κάθε μια Φυλή, πρότεινε μέσω των δήμων τους, εκατό πολίτες - που τους έλεγαν "πρόκριτους". Από τους εκατό, με κλήρο αναδεικνύονταν, οι πενήντα. Έτσι λοιπόν, οι δέκα Φυλές, έβγαζαν 500 βουλευτές. Οι υπόλοιποι που έμεναν επιλαχόντες, ήταν η εφεδρεία για ώρα απρόβλεπτης ανάγκης. Οι ευθύνες ήταν μεγάλες, ο μισθός του βουλευτή πολύ χαμηλός(!) και η απασχόλησή του πολύωρη και ιδιαίτερα επίπονη. (Προφανώς η Βουλή δεν ήταν υπνωτήριο σώματος και ιδεών και προτάσεων), γι' αυτό και μόνον όσοι είχαν ιδιαίτερο ενδιαφέρον για τα κοινά, έμπαιναν στο χορό (δεν την είχαν επαγγελματικό αποκούμπι). Επειδή δε η θέση του βουλευτή, για τη λειτουργία της πολιτείας, ήταν εξαιρετικά μεγάλη και υπεύθυνη, ο κάθε βουλευτής πριν αναλάβει υπηρεσία περνούσε από ειδικό έλεγχο προσόντων και προϋποθέσεων, υποβαλλόταν σε αυστηρή δοκιμασία, σε ένα ξεσκόνισμα και καταγραφή προσωπικότητας και ατομικού και οικογενειακού μητρώου: Γινόταν πιστοποίηση αν ήταν γνήσιος πολίτης, αν ήταν έντιμος, αν πλήρωνε τακτικά τους φόρους του στο κράτος, αν ήταν ευσεβής προς τους θεούς. Βασική προϋπόθεση ήταν να είχε πάρει μέρος σε εκστρατείες(!) και να σέβεται τους γονείς του. Εάν εκπλήρωνε όλα τα παραπάνω τότε και μόνο ετύγχανε της ψήφου, δηλαδή του δικαιώματος να ορκισθεί. Άνθρωποι ανέντιμοι με ύποπτο και όχι καθαρό και με άγνωστο παρελθόν, δεν προεκρίνοντο από τις Φυλές τους(!), που αυτές αποτελούσαν και εγγύηση(!) συστατική για το ήθος και την προσωπικότητα του προτεινόμενου.\nΟ κάθε υπεύθυνος προϊστάμενος, έπρεπε να ξέρει ποιον έβαζε να συνυπηρετεί τα συμφέροντα της πολιτείας(!). Σαφές είναι ότι σε μια κυβέρνηση, η ευθύνη είναι συλλογική. Δεν παύει όμως να είναι και ατομική. Ο συμπράττων στην εξουσία, ποτέ δεν απαλλάσσεται ατομικά. Αυτό το είχε καλά εμπεδώσει ο Κλεισθένης, που τόνισε και την εξατομίκευση της συλλογικής ευθύνης, εισαγάγοντας το θεσμό του εξοστρακισμού. Για τους επιλεγέντες που επέδειξαν ανικανότητα προβλέπονταν και ποινές. Αυτός δε ο φόβος, απέτρεπε πολλούς να ασχοληθούν υπεύθυνα με τα κοινά. Η Βουλή πρότεινε τον νόμο, η Εκκλησία επεκύρωνε και νομοθετούσε και οι άρχοντες εκτελούσαν τις αποφάσεις. Οι Αρχοντες εκλέγονταν δια κλήρου. Εκαλούντο "Επώνυμοι" και η εξουσία τους κρατούσε επί ένα έτος. Η εκλογή τους γινόταν δια κλήρου. Έσερναν όμως την καχυποψία του λαού, όσον αφορά την ακεραιότητα τους και γι' αυτό βρίσκονταν κάτω από μια συνεχή επιτήρηση.\nΣτον τίτλο του άρθρου γράφω "Βουλή σε παράλληλη σύγκριση". Προφανώς καταλάβατε ότι εννοώ παράλληλη σύγκριση με τη σημερινή Βουλή.\nΜε τη χθεσινή και τη σημερινή εικόνα των πολιτικών και "επιφανών" ανδρών μας. Αυτή όμως την παράλληλη σχέση και σύγκριση, σας καλώ να την αναζητήσετε εσείς. Εγώ αναφέρθηκα μόνο στο ένα σκέλος.\nΠάντως, αυτό το: "δεν τον ήξερα και λάθος έκανα γι' αυτόν που έχω προτείνει για τη διακονία του έθνους", που ακούγεται σήμερα, ηχεί κωμικά και με πολλά ερωτηματικά. Ποια; Αναζητήστε τα.\n1) "Ιστορία του Ελληνικού Έθνους" Εκδοτική Αθηνών.\n2) J. Romily: Η έξαρση της δημοκρατίας στην αρχαία Αθήνα. Graal / Το Άστυ. 2006\n3) R. Cohen: Αθηναϊκή Δημοκρατία. Εκδόσεις Ειρμός. 1992.\n4) Gow-Reinach : Αθήνα. Εκδ. Ελευθερουδάκης, 1930.\n5) W. Schueller: Ιστορία της Αρχαίας Ελλάδας. Μορφ.Ίδρ.Εθνικής Τραπέζης1999\n6) Ελληνική Τηλεόραση: Εικόνες από την Ελλ. Βουλή και ειδησεογραφικά δελτία.


Οδηγός γρήγορης έναρξης. Ελληνικά CUH-1116A - PDF\nΟδηγός γρήγορης έναρξης. Ελληνικά CUH-1116A\nDownload "Οδηγός γρήγορης έναρξης. Ελληνικά CUH-1116A 7026140"\n1 Οδηγός γρήγορης έναρξης Ελληνικά CUH-1116A\n2 Τα πρώτα βήματα Σύνδεση με την τηλεόραση. Ακολουθήστε τα βήματα έως παρακάτω για να συνδέσετε το σύστημα PlayStation 4 με την τηλεόρασή σας. Πίσω όψη Υποδοχή AC ΙΝ Θύρα HDMI OUT Θύρα HDMI IN Καλώδιο εναλλασσόμενου ρεύματος Καλώδιο HDMI Προς την παροχή ρεύματος Για να χειριστείτε το σύστημα σε κάθετη θέση, χρησιμοποιήστε την παρεχόμενη κάθετη βάση. Τοποθετήστε το σύστημα PS4 επάνω σε ένα μαλακό πανί και ευθυγραμμίστε την πρόσοψη της βάσης με την πρόσοψη του συστήματος PS4. Μην ανασηκώνετε το σύστημα κρατώντας μόνο τη βάση του, όταν η βάση είναι τοποθετημένη. 2\n3 Σύνδεση της PlayStation Camera. Αφαιρέστε την προστατευτική ταινία, και τοποθετήστε την κάμερα μπροστά από την τηλεόραση, στο κέντρο. Πίσω όψη Θύρα AUX PlayStation Camera Στερέωση της κάμερας Αφαιρέστε τη λευκή ταινία από την παρεχόμενη ταινία διπλής όψης (για την PlayStation Camera) και τοποθετήστε την ταινία στο κάτω μέρος της κάμερας. Αφαιρέστε την κίτρινη ταινία και στερεώστε την κάμερα σε επίπεδη επιφάνεια, μπροστά από την τηλεόραση. ΣΗΜΕΙΩΣΗ: Μην χρησιμοποιήσετε την ταινία διπλής όψης για να τοποθετήσετε την κάμερα απευθείας στην τηλεόραση. Αν χρησιμοποιήσετε την ταινία για να στερεώσετε την κάμερα σε βαμμένη επιφάνεια, μπορεί να μείνει σημάδι ή να αφαιρεθεί μπογιά Αν οι δύο φακοί της κάμερας λερωθούν, σκουπίστε τους με ένα μαλακό πανί. Αν χρειαστεί να ρυθμίσετε τη γωνία της κάμερας, στρέψτε την πάνω ή κάτω. EL 3\n4 Σύνδεση με καλώδιο LAN (πωλείται ξεχωριστά). Δεν υπάρχει σύνδεση Wi-Fi; Εναλλακτικά, μπορείτε να χρησιμοποιήσετε ένα καλώδιο LAN για να συνδέσετε το σύστημα PS4 στο Internet. Για να συνδέσετε το σύστημα PS4 στο Internet μέσω Wi-Fi, μην χρησιμοποιήσετε καλώδιο LAN. Πίσω όψη Θύρα LAN Τύπος σύνδεσης: Καλώδιο LAN (πωλείται ξεχωριστά) Δρομολογητής Συσκευή συνδεδεμένη στο Internet, όπως ένα μόντεμ Προς το Internet Προτείνουμε να συνδέσετε το σύστημα PS4 στο Internet για να αξιοποιήσετε όλες τις δυνατότητες που προσφέρει. 4\n5 Ενεργοποιήστε την τηλεόρασή σας και μεταβείτε στο κανάλι HDMI. Ενεργοποιήστε το σύστημα PS4 πατώντας το κουμπί (λειτουργίας). Η ένδειξη λειτουργίας θα αναβοσβήνει με μπλε χρώμα σταθερά με λευκό., πριν ανάψει Μπροστινή όψη Ένδειξη λειτουργίας Κουμπί λειτουργίας Αν δεν είναι δυνατή η λήψη φωτογραφιών όταν είναι ενεργοποιημένο το σύστημα PS4 (η ένδειξη λειτουργίας θα ανάψει με λευκό χρώμα ), πατήστε απλώς το κουμπί (λειτουργίας) για τουλάχιστον 7 δευτερόλεπτα (μέχρι να ακουστεί δύο φορές το ηχητικό σήμα του συστήματος) για να απενεργοποιήσετε τη συσκευή και, στη συνέχεια, ενεργοποιήστε την ξανά. EL 5\n6 Συνδέστε το ασύρματο χειριστήριο DUALSHOCK 4 στο σύστημα PS4 χρησιμοποιώντας το καλώδιο USB και πατήστε το κουμπί (PS). Το χειριστήριο αντιστοιχιστεί και θα ενεργοποιηθεί. Επιλογή ρυθμίσεων. Εγκαταστήστε μια σύνδεση Internet, ρυθμίστε την ημερομηνία και την ώρα και προσαρμόστε τις άλλες ρυθμίσεις. Ακολουθήστε τις οδηγίες που εμφανίζονται στην οθόνη για να προσαρμόσετε τις διάφορες ρυθμίσεις και, στη συνέχεια, επιλέξτε [Start Now] (Έναρξη τώρα) από την οθόνη ολοκλήρωσης εγκατάστασης. Αφού εγκαταστήσετε τη σύνδεση Internet, θα πραγματοποιηθεί αυτόματη λήψη μιας ενημέρωσης λογισμικού συστήματος - το ίδιο θα ισχύσει για τις μελλοντικές ενημερώσεις λογισμικού συστήματος. Θα χρησιμοποιείται το σύστημα PS4 από κάποιο παιδί; Σε αυτή την περίπτωση, φροντίστε να διαβάσετε την ενότητα "Ρύθμιση γονικού ελέγχου". Θα χρειαστεί να αντιστοιχίσετε το χειριστήριο σε ορισμένες περιπτώσεις, όπως όταν χρησιμοποιήσετε το χειριστήριο για πρώτη φορά ή όταν χρησιμοποιήσετε το χειριστήριο σε άλλο σύστημα PS4. Αφού αντιστοιχίσετε το χειριστήριο, μπορείτε να αποσυνδέσετε το καλώδιο USB και να χρησιμοποιήσετε το χειριστήριο ασύρματα. Μπορείτε να τροποποιήσετε ρυθμίσεις που είχατε τυχόν παραλείψει προηγουμένως μέσω του μενού (Settings ) (Ρυθμίσεις) στην οθόνη λειτουργιών. 6\n7 Ρύθμιση γονικού ελέγχου Ενδέχεται κάποιο περιεχόμενο του PS4 να μην είναι κατάλληλο για το παιδί σας. Η πλειονότητα του περιεχομένου PS4 αξιολογείται από έναν ανεξάρτητο φορέα διαβάθμισης. Για να διασφαλίσετε ότι το παιδί σας έχει πρόσβαση μόνο σε κατάλληλο περιεχόμενο, ρυθμίστε απλώς τον σχετικό γονικό έλεγχο πριν αφήσετε το παιδί σας να παίξει για πρώτη φορά. Μπορείτε να ρυθμίσετε το γονικό έλεγχο στο μενού (Settings) (Ρυθμίσεις) > [Parental Controls] (Γονικός έλεγχος) > [Restrict Use of PS4 Features] (Περιορισμός χρήσης λειτουργιών PS4) > [Application] (Εφαρμογή) στην function screen (οθόνη λειτουργιών). Χρησιμοποιήστε τους ακόλουθους πίνακες για καθοδήγηση σχετικά με τον τρόπο συσχετισμού των Ρυθμίσεων γονικού ελέγχου με διαφορετικές ηλικιακές ομάδες. Μπορείτε να περιορίσετε την πρόσβαση στο περιεχόμενο βίντεο Blu-ray Disc και DVD και στο πρόγραμμα περιήγησης στο Internet, από το μενού (Settings) (Ρυθμίσεις) > [Parental Controls] (Γονικός έλεγχος) > [Restrict Use of PS4 Features] (Περιορισμός χρήσης λειτουργιών PS4) στην function screen (οθόνη λειτουργιών). Ο περιορισμός της πρόσβασης στο πρόγραμμα περιήγησης στο Internet δεν θα αποτρέψει την εκκίνηση κάποιων εφαρμογών που χρησιμοποιούν το Internet. Ανεξάρτητα από τις ρυθμίσεις γονικού ελέγχου, πρέπει να παρακολουθείτε τη δραστηριότητα του παιδιού σας στο σύστημα PS4. Μπορείτε να παρακάμψετε τις ρυθμίσεις γονικού ελέγχου οποιαδήποτε στιγμή προκειμένου να επιτρέψετε σε παιδί μεγαλύτερης ηλικίας ή σε ενήλικο να παίξει. Ευρώπη, Αφρική και Ινδία Ηλικία του παίκτη Ρύθμιση γονικού ελέγχου PS4 Υψηλότερη ηλικιακή διαβάθμιση παιχνιδιών Κάτω από και άνω EL 7\n8 Γερμανία Ηλικία του παίκτη Ρύθμιση γονικού ελέγχου PS4 Υψηλότερη ηλικιακή διαβάθμιση παιχνιδιών Κάτω από και άνω Πορτογαλία Ηλικία του παίκτη Κάτω από και άνω Ρύθμιση γονικού ελέγχου PS Υψηλότερη ηλικιακή διαβάθμιση παιχνιδιών Για περισσότερες πληροφορίες σχετικά με τον γονικό έλεγχο και τις ηλικιακές διαβαθμίσεις, επισκεφτείτε τη διεύθυνση eu.playstation.com/parents ή ανατρέξτε στην ενότητα Settings (Ρυθμίσεις) του User's Guide (Οδηγού χρήσης). 8\n9 Χρήση της οθόνης Πλήκτρο επάνω/ Πλήκτρο κάτω Function screen (Οθόνη λειτουργιών) Από εδώ μπορείτε να έχετε πρόσβαση σε διάφορες λειτουργίες, όπως είναι τα τρέχοντα στοιχεία για Trophy (Τρόπαια), νέες ειδοποιήσεις, Friends (Φίλοι) και Settings (Ρυθμίσεις). Προκειμένου να αξιοποιήσετε συγκεκριμένες λειτουργίες, πρέπει να διαθέτετε σύνδεση στο Internet ή να έχετε συνδεθεί στο PSN SM. Home screen (Αρχική οθόνη) Περιοχή περιεχομένου Πρόσβαση στα παιχνίδια και άλλο περιεχόμενο. Το περιεχόμενο παρατίθεται από τα αριστερά προς τα δεξιά, αρχίζοντας από αυτό στο οποίο είχατε πρόσβαση πιο πρόσφατα. Πλήκτρο επάνω/ Πλήκτρο κάτω Content info screen (Οθόνη πληροφοριών περιεχομένου) Αποκτήστε πρόσβαση στις πιο πρόσφατες πληροφορίες σχετικά με το περιεχόμενο που έχετε επιλέξει την τρέχουσα στιγμή. Για να δείτε τις πιο πρόσφατες πληροφορίες, πρέπει να έχετε συνδεθεί στο PSN SM. EL 9\n10 Συμμετοχή σε παιχνίδια Εισαγάγετε έναν δίσκο. Το παιχνίδι θα εμφανιστεί στην περιοχή περιεχομένου στην home screen (αρχική οθόνη). Μπροστινή όψη Επιλέξτε το παιχνίδι για να αρχίσετε να παίζετε. Έξοδος από ένα παιχνίδι Πατήστε παρατεταμένα το κουμπί (PS) και επιλέξτε [Close Application] (Κλείσιμο εφαρμογής). Επιστροφή στην home screen (αρχική οθόνη) από ένα παιχνίδι Για να επιστρέψετε στην home screen (αρχική οθόνη) χωρίς να βγείτε από ένα παιχνίδι, πατήστε το κουμπί (PS). Για να συνεχίσετε το παιχνίδι, επιλέξτε το από την περιοχή περιεχομένου. Αφαίρεση δίσκου Αγγίξτε το κουμπί (εξαγωγής). Μπροστινή όψη Κουμπί εξαγωγής 10\n11 Μετάβαση στο (PlayStation Store) Τώρα που αποκτήσατε ένα σύστημα PS4, ήρθε η ώρα να επισκεφτείτε στο PlayStation Store για να δείτε το διαθέσιμο περιεχόμενο. Το PlayStation Store διαθέτει μεγάλη ποικιλία περιεχομένου για λήψη και, ένα τμήμα του δεν μπορείτε να το βρείτε πουθενά αλλού. Θα βρείτε παιχνίδια για όλα τα γούστα, καθώς και πρόσθετα παιχνιδιών που κάνουν τα παιχνίδια σας ακόμα πιο διασκεδαστικά. Επιπλέον θα βρείτε δωρεάν δοκιμαστικές εκδόσεις και πολλά, πολλά άλλα καλούδια. Ακόμα, μπορείτε να αρχίσετε να παίζετε τα παιχνίδια σας πριν ολοκληρωθεί η λήψη τους. Για να χρησιμοποιήσετε το PlayStation Store, πρέπει να διαθέτετε έναν λογαριασμό Sony Entertainment Network (SEN) και μια σύνδεση στο Internet. Το PlayStation Store και το SEN υπόκεινται στους όρους και τους περιορισμούς που ισχύουν για κάθε χώρα και γλώσσα. Για λεπτομέρειες, επισκεφτείτε τη διεύθυνση eu.playstation.com/legal. Οι χρήστες επιβαρύνονται με τις χρεώσεις χρήσης του Internet. Οι χρήστες πρέπει να έχουν συμπληρώσει το 7ο έτος της ηλικίας τους. Για τους χρήστες κάτω των 18 ετών απαιτείται η γονική συναίνεση. Ενδέχεται να ισχύουν επιπλέον ηλικιακοί περιορισμοί. Ισχύουν χρεώσεις για συγκεκριμένο περιεχόμενο ή/και υπηρεσίες. Μοιραστείτε τις εμπειρίες παιχνιδιού Όταν χρησιμοποιείτε κάποιες από τις διαδικτυακές υπηρεσίες του συστήματος PS4, μπορείτε να στέλνετε στιγμιότυπα οθόνης και βίντεο κλιπ με τη δράση σας σε ένα παιχνίδι, καθώς και να μεταδώσετε τη δράση σας στο παιχνίδι. Για να χρησιμοποιήσετε αυτές τις λειτουργίες, πρέπει να διαθέτετε έναν κύριο λογαριασμό SEN και μια σύνδεση στο Internet. Χρήση μονοφωνικών ακουστικών Συνδέστε τα μονοφωνικά ακουστικά στο χειριστήριο για φωνητική συνομιλία στη διάρκεια του παιχνιδιού. Μονοφωνικά ακουστικά Μικρόφωνο Διακόπτης MIC Υποδοχή στερεοφωνικών ακουστικών Κλιπ EL 11\n12 Δημιουργία λογαριασμού SEN Δημιουργήστε έναν λογαριασμό SEN για να χρησιμοποιήσετε τις υπηρεσίες PSN SM και SEN, όπως είναι το PlayStation Store και το Music Unlimited*. * Δεν είναι διαθέσιμο σε όλες τις χώρες. Μπορείτε να δημιουργήσετε τον δικό σας λογαριασμό SEN δωρεάν. Για να χρησιμοποιήσετε τις υπηρεσίες, πρέπει να διαθέτετε σύνδεση στο Internet. Πρέπει επίσης να ενημερώσετε το λογισμικό συστήματος με την τελευταία έκδοση. Μπορείτε να καταχωρίσετε έως και 16 λογαριασμούς σε κάθε σύστημα PS4. Για να δημιουργήσετε έναν δευτερεύοντα λογαριασμό για χρήστες κάτω από μια συγκεκριμένη ηλικία, πρέπει πρώτα να δημιουργήσετε έναν κύριο λογαριασμό για γονέα ή κηδεμόνα. Λογαριασμοί που έχουν δημιουργηθεί σε σύστημα PlayStation 3, σύστημα PlayStation Vita ή σε υπολογιστή μπορούν να χρησιμοποιηθούν στο σύστημα PS4. Εάν δεν διαθέτετε λογαριασμό SEN Επιλέξτε (Settings) (Ρυθμίσεις) > [PSN SM ] > [Sign In to PSN] (Σύνδεση στο PSN) από την οθόνη λειτουργιών και ακολουθήστε τις οδηγίες στην οθόνη για να δημιουργήσετε έναν λογαριασμό. Εάν διαθέτετε ήδη λογαριασμό SEN Επιλέξτε (Settings) (Ρυθμίσεις) > [PSN SM ] > [Sign In to PSN] (Σύνδεση στο PSN) από την function screen (οθόνη λειτουργιών), πληκτρολογήστε το ID σύνδεσης και τον κωδικό πρόσβασης και επιλέξτε [Sign In] (Σύνδεση). 12\n13 Χρήση του χειριστηρίου Φόρτιση Για να χρησιμοποιήσετε το χειριστήριο ασύρματα, πρέπει πρώτα να φορτίσετε την μπαταρία του. Πατήστε παρατεταμένα το κουμπί (PS) και το επίπεδο φόρτισης της μπαταρίας του χειριστηρίου θα εμφανιστεί στην οθόνη. Ενεργοποιήστε το σύστημα PS4 (η ένδειξη λειτουργίας θα ανάψει με λευκό χρώμα ) ή θέστε το σε λειτουργία αδράνειας (η ένδειξη λειτουργίας θα ανάψει με πορτοκαλί χρώμα ). Συνδέστε το χειριστήριο στο σύστημα PS4 με το καλώδιο USB. Φωτιζόμενη μπάρα (light bar) Θύρα USB Καλώδιο USB Στο σύστημα PS4 Για να φορτίσετε το χειριστήριο όταν βρίσκεται σε λειτουργία αδράνειας, πρέπει πρώτα να επισημάνετε την επιλογή [Supply Power to USB Ports] (Τροφοδοσία μέσω θυρών USB) στο μενού (Settings) (Ρυθμίσεις) > [Power Saving Settings] (Ρυθμίσεις εξοικονόμησης ενέργειας) > [Set Functions Available in Rest Mode] (Ορισμός διαθέσιμων λειτουργιών στη λειτουργία αδράνειας). EL 13\n14 Χρήση πολλών χειριστηρίων Μπορείτε να χρησιμοποιήσετε έως και 4 χειριστήρια ταυτόχρονα. Όταν πατήσετε το κουμπί (PS) σε χειριστήριο για το οποίο έχετε ολοκληρώσει την καταχώριση, θα εκχωρείται ένα χρώμα στον συγκεκριμένο χρήστη και η φωτιζόμενη μπάρα (light bar) θα ανάβει με το χρώμα κάθε χρήστη, ανάλογα με τη σειρά με την οποία συνδέονται. Για τον πρώτο χρήστη θα είναι μπλε, για τον δεύτερο κόκκινο, για τον τρίτο πράσινο και για τον τέταρτο ροζ. 14\n15 Απενεργοποίηση του συστήματος Προσοχή Αν αποσυνδέσετε το καλώδιο εναλλασσόμενου ρεύματος ενώ είναι αναμμένη ή αναβοσβήνει η ένδειξη λειτουργίας, ενδέχεται να προκύψει απώλεια ή καταστροφή δεδομένων ή να προκληθεί ζημιά στο σύστημα. Πρέπει να αποσυνδέσετε το καλώδιο εναλλασσόμενου ρεύματος μόνο αφού έχει διακοπεί εντελώς η τροφοδοσία. Φροντίστε να διαβάσετε την ακόλουθη ενότητα "Πλήρης απενεργοποίηση". Είσοδος σε λειτουργία αδράνειας Μπορείτε να φορτίζετε το χειριστήριο από μια θύρα USB και να παραμείνετε συνδεδεμένοι στο PSN SM, ενώ το σύστημα βρίσκεται σε λειτουργία αδράνειας. Επιλέξτε (Power) (Λειτουργία) από την οθόνη λειτουργιών και επιλέξτε [Enter Rest Mode] (Είσοδος σε λειτουργία αδράνειας). Η εικόνα θα εξαφανιστεί και η ένδειξη λειτουργίας θα αναβοσβήσει με λευκό χρώμα, πριν ανάψει με πορτοκαλί. Για έξοδο από την λειτουργία αδράνειας, πατήστε το κουμπί (PS). Πλήρης απενεργοποίηση Επιλέξτε (Power) (Λειτουργία) από την function screen (οθόνη λειτουργιών) και επιλέξτε [Turn Off PS4] (Απενεργοποίηση PS4). Η εικόνα θα εξαφανιστεί και η ένδειξη λειτουργίας θα αναβοσβήσει με λευκό χρώμα, πριν σβήσει. Κατάσταση ένδειξης λειτουργίας Λευκή Πορτοκαλί Σβηστή Το σύστημα τροφοδοτείται με ρεύμα Λειτουργία αδράνειας Δεν υπάρχει τροφοδοσία ρεύματος EL 15\n16 Περισσότερες πληροφορίες Οδηγός χρήσης Ο Οδηγός χρήσης περιλαμβάνει περισσότερες πληροφορίες σχετικά με τις δυνατότητες του συστήματος PS4 συμπεριλαμβανομένου του τρόπου αλλαγής των ρυθμίσεων, του χρόνου φόρτισης του χειριστηρίου και του τρόπου χρήσης κάθε λειτουργίας. Επιλέξτε (Settings) (Ρυθμίσεις) > (User's Guide) (Οδηγός χρήσης) από την function screen (οθόνη λειτουργιών). Μπορείτε επίσης να δείτε τον Οδηγό χρήσης αν επισκεφτείτε τη διεύθυνση: eu.playstation.com/help/ps4/manuals/ Πρέπει να διαθέτετε σύνδεση στο Internet για να δείτε τον Οδηγό χρήσης. Οδηγός ασφάλειας Ο Οδηγός ασφάλειας περιλαμβάνει πληροφορίες σχετικά με την ασφαλή χρήση του συστήματος PS4 και πληροφορίες σχετικά με τις προδιαγραφές. Φροντίστε να τον διαβάσετε πριν χρησιμοποιήσετε το σύστημα. Τα " ", "PlayStation", "DUALSHOCK", " " και " " είναι κατοχυρωμένα εμπορικά σήματα της Sony Computer Entertainment Inc. Τα " " και "PSN" είναι εμπορικά σήματα της ίδιας εταιρείας. Τα "SONY" και " " είναι κατοχυρωμένα εμπορικά σήματα της Sony Corporation. Το "Sony Entertainment Network" είναι εμπορικό σήμα της ίδιας εταιρείας. The terms HDMI and HDMI High-Definition Multimedia Interface, and the HDMI Logo are trademarks or registered trademarks of HDMI Licensing LLC in the United States and other countries. "Blu-ray Disc " and "Blu-ray " are trademarks of the Blu-ray Disc Association. Το σχέδιο και οι προδιαγραφές υπόκεινται σε αλλαγή χωρίς προειδοποίηση. Οι πληροφορίες σχετικά με τη λειτουργικότητα του συστήματος και οι εικόνες που δημοσιεύονται στο παρόν έγγραφο ενδέχεται να διαφέρουν από τα αντίστοιχα του δικού σας συστήματος, ανάλογα με την έκδοση λογισμικού που χρησιμοποιείται. Επίσης, τα σχέδια και οι εικόνες οθονών που χρησιμοποιούνται στον παρόντα οδηγό ενδέχεται να διαφέρουν από το πραγματικό προϊόν. Οι πληροφορίες που περιέχονται σε αυτό το εγχειρίδιο ενδέχεται να τροποποιηθούν χωρίς προειδοποίηση Sony Computer Entertainment Europe. All rights reserved.


Κατούνα Νέα Ειδήσεις: Η πράξη 14χρονου στο Θέρμο που συγκίνησε την Αστυνομία\nΗ πράξη 14χρονου στο Θέρμο που συγκίνησε την Αστυνομία\nΈνας μαθητής γυμνασίου, προ ημερών προέβη σε μια αξιοσημείωτη και αξιέπαινη κίνηση. Ο 14χρονος Φάνης, εξέπληξε ευχάριστα τους αστυνομικούς τοπικού Αστυνομικού Τμήματος, προσφέροντας τα χρήματα του κουμπαρά του από τα κάλαντα, για την αγορά ασυρμάτου.\nΤο γεγονός είχε ανακοινώσει η Ελληνική Αστυνομία ωστόσο δεν είχε γίνει γνωστό ποιο αστυνομικό τμήμα αφορά. Η ιστορία λοιπόν αυτή διαδραματίστηκε στο Θέρμο το αστυνομικό τμήμα του οποίου επισκέφθηκε ο μαθητής .\nΌταν ενημερώθηκε για την πράξη του αυτή ο Αρχηγός της Ελληνικής Αστυνομίας, Αντιστράτηγος Κωνσταντίνος Τσουβάλας, προσκάλεσε να γνωρίσει τον 14χρονο. Ο Αρχηγός της ΕΛ.ΑΣ. υποδέχθηκε το νεαρό μαθητή και τον πατέρα του (συνοδεύονταν και από τον διοικητή του Τμήματος Θέρμου) , συζήτησε αρκετή ώρα μαζί τους και μάλιστα παρέλαβε από τον 14χρονο Φάνη εργασία που έχει επιμεληθεί με τίτλο «10 λύσεις που θα αλλάξουν την Ελληνική Αστυνομία», υποσχόμενος ότι θα τη μελετήσει και θα την προωθήσει στις αρμόδιες επιτελικές Υπηρεσίες του Σώματος.\nΣτη συνέχεια ο 14χρονος επισκέφθηκε τον Γενικό Γραμματέα Δημόσιας Τάξης Δημήτρη Αναγνωστάκη, ο οποίος τον συνεχάρη για τη χειρονομία του και τον ευχαρίστησε για την αγάπη του προς την Ελληνική Αστυνομία.\nΟ Αρχηγός του Σώματος ξενάγησε τον νεαρό Φάνη και τον πατέρα του σε Υπηρεσίες του Αρχηγείου, τους προσέφερε αναμνηστικά δώρα και ευχήθηκε ολόψυχα στον 14χρονο μαθητή να εκπληρώσει το όνειρο του να γίνει αστυνομικός όταν μεγαλώσει. Επίσης ο 14χρονος ξεναγήθηκε στο επιχειρησιακό κέντρο της Άμεσης Δράσης Αττικής, στο Θάλαμο Επιχειρήσεων Παρακολούθησης και Ελέγχου της Κυκλοφορίας, ενώ είχε την ευκαιρία να πραγματοποιήσει μία σύντομη «περιπολία» με όχημα της Άμεσης Δράσης.\n«Από 8 χρόνων μας λέει ότι θέλει να γίνει αστυνομικός και προχθές με ρώτησε αν μπορώ να του πάρω και βιβλία νομολογίας να αρχίζει να διαβάζει«, δήλωσε ο πατέρας του Φάνη στο CNN Greece.


Δράση Κάλλιπος - ΒΑΣΙΚΕΣ ΑΡΧΕΣ ΕΞΕΛΙΚΤΙΚΗΣ ΒΙΟΛΟΓΙΑΣ\nΒΑΣΙΚΕΣ ΑΡΧΕΣ ΕΞΕΛΙΚΤΙΚΗΣ ΒΙΟΛΟΓΙΑΣ\nΤο βιβλίο θα πραγματεύεται τις βασικές αρχές της Εξελικτικής Βιολογίας στα πλαίσια της διδασκαλίας της σε προπτυχιακό επίπεδο. Δεδομένου ότι τα προγράμματα σπουδών στα Ελληνικά πανεπιστήμια περιλαμβάνουν ελάχιστα μαθήματα συναφή με την Εξέλιξη (τις περισσότερες φορές ένα μόνο μάθημα), το βιβλίο θα προσπαθήσει να καλύψει όσο το δυνατό μεγαλύτερο εύρος του ευρύτατου αντικειμένου της Εξέλιξης.\nΑρχικά θα παραθέτει τις ενστάσεις που υπάρχουν για τη θεωρία της Εξέλιξης και τα τεκμήρια που την υποστηρίζουν. Θα αποδεικνύει την Εξέλιξη ως επιστημονική θεωρία και ενοποιητική θεωρία της Βιολογίας. Στη συνέχεια θα επεκτείνεται σε βασικές αρχές Γενετικής Πληθυσμών με την ανάλυση της ισορροπίας Hardy-Weinberg και την περιγραφή του τρόπου με τον οποίο κάθε μια από τις εξελικτικές δυνάμεις (φυσική επιλογή, τυχαία γενετική παρέκκλιση, μετάλλαξη, μετανάστευση) οδηγούν στην εξέλιξη των πληθυσμών. Θα αναλυθούν ειδικές περιπτώσεις φυσικής επιλογής όπως επιλογή ενάντια στο υποτελές ή ενάντια στο κυρίαρχο αλληλόμορφο, υπερκυριαρχία, συχνοεξαρτώμενη επιλογή. Θα περιγραφεί συνοπτικά πώς οι διαφορετικές εξελικτικές δυνάμεις δρουν σε συνδυασμό στους πληθυσμούς π.χ. η επιλογή με την μετάλλαξη. Θα περιγραφεί ο ρόλος της ομομιξίας στην Εξέλιξη και η δυναμική της υποδιαίρεσης πληθυσμών. Θα αναπτυχθεί η ανισορροπία σύνδεσης και ο ρόλος του ανασυνδυασμού στην Εξέλιξη. Ένα χωριστό κεφάλαιο θα αποτελέσει η γενετική των ποσοτικών χαρακτήρων μαζί με την ανθρωπογενή επιλογή.\nΣε επόμενη ενότητα θα αναλυθούν οι αρχές της κοινωνιοβιολογίας μέσα από τις αλτρουιστικές και τις συγκρουσιακές συμπεριφορές σε οργανισμικό και σε γενετικό επίπεδο. Ένα κεφάλαιο θα αποτελέσει η φυλοεπιλογή και η εξέλιξη του φύλου καθώς και οι αρχές της ειδογένεσης.\nΤο βιβλίο θα τελειώνει με σύντομη αναφορά στη Μοριακή Εξέλιξη, δηλαδή τη φυλογένεση και την αλληλεπίδραση της επιλογής με την τυχαία γενετική παρέκκλιση σε μοριακό επίπεδο.\nΣυγγραφέας: ΛΑΔΟΥΚΑΚΗΣ, ΕΜΜΑΝΟΥΗΛ\nΕΞΕΛΙΞΗ,ΓΕΝΕΤΙΚΗ ΠΛΗΘΥΣΜΩΝ,ΜΟΡΙΑΚΗ ΕΞΕΛΙΞΗ


Πιερική Φωνή: Τάσος Ισαάκ – Σολωμός Σολωμού: δύο ήρωες που δεν θα ξεχαστούν ποτέ ...\nΤάσος Ισαάκ – Σολωμός Σολωμού: δύο ήρωες που δεν θα ξεχαστούν ποτέ ...\n20 χρόνια μετά...11 Αυγούστου και 14 Αυγούστου δύο ημερομηνίες χαραγμένες βαθειά στην μνήμη του κάθε Έλληνα. Αύγουστος 1996 , δύο ήρωες Ελληνοκύπριοι, άφησαν την τελευταία τους πνοή με βίαιο τρόπο από τα χέρια του Τούρκου κατακτητή της Κύπρου. Ο Τάσος Ισαάκ – 24 χρόνων και ο Σολωμός Σολωμού – 26 χρόνων , έρχονται να γράψουν για άλλη μια φορά Ελληνική Ιστορία με το πολύτιμο αίμα τους σε μια εποχή που για κάποιους τα ιδανικά και οι αξίες καταρρέουν.\nΉταν 11 Αυγούστου του 1996, όπου χιλιάδες μοτοσικλετιστές, θα πραγματοποιούσαν την μεγαλύτερη αντικατοχική πορεία με προορισμό την Κερύνεια. Η πορεία άρχισε στις 2 Αυγούστου από το Βερολίνο, διέσχισε την Ευρώπη, με στόχο τη διεθνοποίηση του προβλήματος εισβολής και κατοχής στην Κύπρο. Στην πορεία συμμετείχε και αριθμός ξένων μοτοσικλετιστών.\nΟι Τούρκοι, είχαν δώσει εντολή να πυροβολείται οποιοσδήποτε προσπαθήσει να εισέλθει στις κατεχόμενες περιοχές και μάλιστα, επιστράτευσε ομάδες «Γκρίζων Λύκων» για να αντιμετωπίσουν τους μοτοσικλετιστές.\nΕπεισόδια σημειώθηκαν σε πολλές περιοχές, όμως στη Δερύνεια η κατάσταση ήταν χειρότερη, καθώς οι συγκρούσεις δεν άργησαν να μετατραπούν σε γενικευμένη σύρραξη.\nO Τάσος Ισαάκ, στην προσπάθειά του να βοηθήσει έναν άλλον Ελληνοκύπριο, τον οποίο χτυπούσαν οι Τούρκοι, δέχθηκε επίθεση και έπεσε στο χώμα. Γύρω του μαζεύτηκαν και άλλοι λυσσασμένοι Τούρκοι και μέλη της λεγόμενης αστυνομίας του ψευδοκράτους και άρχισαν να τον κτυπούν αλύπητα με πέτρες και ρόπαλα. Τον χτυπούσαν και τον κλοτσούσαν στο κεφάλι μέχρι που ο ήρωας Τάσος Ισαάκ άφησε την τελευταία του πνοή.\nΤην ημέρα της κηδείας του Τάσου Ισαάκ, στις 14 Αυγούστου, ημέρα κατάληψης της Αμμοχώστου, ο αέρας μύριζε μπαρούτι. Είχαν περάσει μόλις τρεις μέρες, όταν η δεύτερη πράξη του δράματος έμελε να παιχτεί. Εκείνη τη μέρα ξεκινούσε για την αθανασία ένας άλλος ήρωας. Είχε ορκιστεί για εκδίκηση και τίποτε δεν τον σταματούσε. Με το χώμα νωπό, ακόμα, πάνω στο μνήμα, οι φίλοι του Τάσου Ισαάκ πήραν στεφάνια και λουλούδια μυρωμένα και κατευθύνθηκαν προς το οδόφραγμα της Δερύνειας για να αποδώσουν φόρο τιμής στο χαμένο τους φίλο.\nΗ κατάσταση δεν άργησε να βγει και τη μέρα εκείνη εκτός ελέγχου, όταν από το πουθενά την εμφάνισή τους στο σημείο έκαναν και πάλι οι «Γκρίζοι λύκοι». Λίγα λεπτά αργότερα η περιοχή μετατράπηκε σε πεδίο μάχης. Ο πετροπόλεμος ήταν μόνο η αρχή.\nΞαφνικά ξεπετάχτηκε μπροστά από τους διαδηλωτές ο Σολωμός Σολωμού και ξεφεύγοντας από τα χέρια των Ειρηνευτών ανέβηκε στον ιστό για να κατεβάσει την τουρκική σημαία… ήταν αποφασισμένος… Τώρα ή ποτέ ! Οι Τούρκοι άρχισαν να τον πυροβολούν, μέχρι που ο Σολωμός Σολωμού έπεσε νεκρός στο χώμα, χτυπημένος από σφαίρες στο πρόσωπο, το λαιμό και την κοιλιά. Στη συνέχεια άρχισαν να ρίχνουν προς τους διαδηλωτές, από τους οποίους πολλοί τραυματίστηκαν. H σωρός του Σολωμού απομακρύνθηκε από την περιοχή. Οι βάρβαροι Τούρκοι ποτέ δεν μετάνιωσαν, πότε δεν συνελήφθηκαν.\nΌλα αυτά τα χρόνια κρατάμε άσβεστη τη μνήμη των δύο ηρώων και διατρανώνεται ο πόθος για την απελευθέρωση της πατρίδας μας, της Κύπρου μας.\nΟ ίδιος πόθος ξυπνάει και καίει για όλα τα σκλαβωμένα ελληνικά εδάφη.\nΕπικεφαλής δημοτικής παράταξης «Νέα Εποχή για την Κατερίνη»